Μια Σχεδία στους δρόμους της Αθήνας – ΓΚΡΕΚΑ\nHome > FEATURES > ΡΕΠΟΡΤΑΖ > Μια Σχεδία στους δρόμους της Αθήνας\nΠροχτές το βράδυ πέρναγα με την παρέα μου από κάτι στενάκια πίσω από την πλατεία Καρύτση. Είχε ένα μαγαζί με την πινακίδα Ράδιο Κατούμα όταν το είδα τους λέω «και στην Καλλιθέα είχε ένα τέτοιο παλιά!». Τότε ακούστηκε μια φωνή από κάποιον που καθόταν έξω από μαγαζί «ναι είχε και στην Καλλιθέα! Κι εγώ εκεί ζούσα». Ήταν ένας άστεγος άνθρωπος γύρω στα τριάντα. Πολύ πρόσφατα είχε μείνει άστεγος και από το σπίτι του στην Καλλιθέα είχε καταλήξει στα στενάκια της Καρύτση. Ήθελε να ανταλλάξει δύο λόγια με κάποιον. Μιλήσαμε για λίγο, τον χαιρετήσαμε και συνεχίσαμε την πορεία μας.\nΤο να μείνεις άστεγος δεν είναι πολύ δύσκολο τελικά.\n«Είμαστε όλοι δύο με τρεις μισθούς μακριά από το να χάσουμε το σπίτι μας και να γίνουμε άστεγοι. Κάποιοι είναι τυχεροί γιατί έχουν οικογένεια ή φίλους να τους στηρίξουν. Κάποιοι έχουν και άλλα εισοδήματα. Κάποιοι όμως δεν έχουν τίποτα από αυτά. Το να χάνει κάποιος το σπίτι του είναι ένα τεράστιο σοκ. Εκτός από τα βιοποριστικά προβλήματα ο άνθρωπος αποκτάει και ψυχολογικά προβλήματα. Κλείνεται στον εαυτό του, σταματάει να προσπαθεί γιατί απελπίζεται και σιγά-σιγά μετατρέπεται σε έναν αόρατο άνθρωπο. Λόγω της οικονομικής ύφεσης οι άστεγοι έχουν αυξηθεί πάρα πολύ στην Αθήνα και σε όλη την Ελλάδα, αλλά κανείς δεν γνωρίζει τον ακριβή αριθμό. Στην Ελλάδα έχουμε την τάση να κάνουμε πως δεν υπάρχουν προβλήματα», λέει ο Χρήστος Αλεφάντης ο διευθυντής του περιοδικού δρόμου Σχεδία.\nΤο περιοδικό Σχεδία είναι ένα περιοδικό δρόμου. Τα περιοδικά δρόμου ξεκίνησαν στην Νέα Υόρκη το 1987 και το 1991 κυκλοφόρησε το βρετανικό «Big Issue» το μεγαλύτερο περιοδικό δρόμου στον κόσμο. Κυκλοφορούν σε πολλές πόλεις του κόσμου και σκοπός της έκδοσης είναι να βοηθήσει αστέγους να βγάλουν αξιοπρεπώς κάποια χρήματα για να καλύψουν βασικές ανάγκες. Το περιοδικό Σχεδία κοστίζει τρία ευρώ και τα μισά χρήματα από την πώληση τα παίρνει ο πωλητής-άστεγος. Τον Μάρτιο του 2013 το περιοδικό «Σχεδία» ξεκίνησε να κυκλοφορεί στην Αθήνα και τη Θεσσαλονίκη. Ο Χρήστος Αλεφάντης που ήταν χρόνια δημοσιογράφος με μία παρέα φίλων βρίσκονται πίσω από την προσπάθεια. Τους πήρε έξι χρόνια. Ήρθαν σε επαφή με τους Βρετανούς οι οποίοι τους βοήθησαν πολύ στο στήσιμο. Μάζεψαν το κεφάλαιο που χρειαζόντουσαν και ξεκίνησαν πάντα με στόχο να βοηθήσουν τον άνθρωπο. Το περιοδικό είναι μηνιαίο και πάει πολύ καλά από πωλήσεις. Τον Απρίλιο του 2014 ξεπέρασε τα 22.000 αντίτυπα. «Σημασία δεν έχει μόνο το πως θα είναι στημένο το περιοδικό και πόσες πωλήσεις θα κάνει αλλά πως θα βοηθήσεις όσο περισσότερους ανθρώπους γίνεται. Να μπορούν με αξιοπρέπεια να βγάλουν ένα εισόδημα για να καλύψουν τις πιο βασικές τους ανάγκες. Για κάποιον μπορεί να είναι ένα πακέτο τσιγάρα. Αντί να ψάξει στα σκουπίδια για γόπες να αγοράσει τα δικά του. Να αγοράσουν το φαγητό τους. Συνεργαζόμαστε με οποιονδήποτε έχει ανάγκη. Απλά έρχεται στο γραφείο και μας ζητάει συνεργασία. Το μόνο που του ζητάμε είναι να υπογράψει έναν κανονισμό λειτουργίας. Πρόκειται για τυπικές οδηγίες για το πως θα πουλιέται το περιοδικό. Το σημείο πώλησης – το πόστο, είναι προκαθορισμένο. Για παράδειγμα πρέπει να φοράει το κόκκινο γιλέκο την ώρα που το πουλάει. Το ωράριο είναι συγκεκριμένο αλλά ο καθένας μπορεί να βγει όποια μέρα θέλει. Τα πόστα αλλάζουν κάθε μέρα για να έχει την ευκαιρία ο καθένας να πουλήσει στα σημεία με την μεγαλύτερη πέραση. Τα δέκα πρώτα περιοδικά τα δίνουμε δωρεάν και ο άνθρωπος μπορεί να βγάλει τριάντα ευρώ. Στόχος μας πάντα είναι να υποστηρίξουμε αυτούς που έχουν ανάγκη να νιώσουν καλύτερα. Έχουμε παρατηρήσει ότι με αυτή τη δουλειά οι άνθρωποι ενεργοποιούνται. Η ζωή τους ξαφνικά αποκτά ένα ενδιαφέρον. Ξυπνάνε το πρωί, έρχονται στο γραφείο παίρνουν τα περιοδικά και πηγαίνουν στο πόστο τους για να τα πουλήσουν. Η μέρα τους δεν πάει χαμένη. Θα πούνε καλημέρα, θα συναναστραφούν με κόσμο και δεν θα νιώθουν αόρατοι – στην Ελλάδα δυστυχώς ο φτωχός και ο άστεγος είναι αόρατος. Αυτοί οι άνθρωποι αν και έχουνε απόλυτη ανάγκη τα χρήματα και μόνο η συναναστροφή τους ευχαριστεί πάρα πολύ, αποκτούν έναν σκοπό. Προσπαθούμε να τους στηρίξουμε με διάφορα σεμινάρια για τις πωλήσεις για να αλλάξει η ψυχολογία τους και να νιώσουν μέρος αυτής της κοινωνίας. Αν δεν καταφέρουν να πουλήσουν όλα τα περιοδικά απλά τα χάνουν. Προσπαθούμε να τους βοηθήσουμε να διαχειριστούν καλύτερα τις πωλήσεις. Αλλά το θέμα είναι να μάθουν να διαχειρίζονται οι ίδιοι την κάθε κατάσταση».\n«Την θεματολογία του περιοδικού την προσέχουμε πολύ. Είναι ένα περιοδικό ποικίλης ύλης. Ξέρουμε ότι μπορεί κάποιος να σκεφτεί ότι το περιοδικό θα είναι μέσα στη μίρλα επειδή το πουλάνε άστεγοι. Εμείς θέλαμε να το χαρακτηρίζει η αισιοδοξία και το χιούμορ. Ακόμη και όταν θέλουμε να καταγγείλουμε κάτι το κάνουμε δημιουργικά. Θέλουμε να δείξουμε έναν δρόμο για να ξεπεραστεί κάτι».\n«Αυτή τη στιγμή 200 άνθρωποι πουλάνε τα περιοδικά σε Αθήνα και Θεσσαλονίκη. Αλλά δυσκολευόμαστε να πούμε ότι πάμε καλά γιατί έχουμε ανθρώπους που είναι σε αναμονή και περιμένουν να γίνουν κι αυτοί πωλητές και να βοηθηθούν. Δεν έχουμε πολλούς ανθρώπους γιατί δεν έχουμε αρκετά πόστα. Έχουν εξαντληθεί οι στάσεις, οι σταθμοί και οι πλατείες. Πρέπει να βρούμε καινούρια πόστα. Θα ξεκινήσουμε μία καμπάνια σύντομα που θα καλεί τον κόσμο να προτείνει πόστα».\n«Οι άνθρωποι που δουλεύουν στα γραφεία για τη «Σχεδία» είναι τώρα έξι. Στην αρχή ήταν δύο. Όλοι ξεκίνησαν εθελοντικά και τώρα παίρνουν κανονικά μισθό. Σκοπός είναι να καταφέρουμε να έρθουν και άλλοι άνθρωποι στο μέλλον. Οι δημοσιογράφοι και οι φωτογράφοι που συνεργάζονται μαζί μας για το περιοδικό είναι όλοι εθελοντές οι περισσότεροι δέχτηκαν γιατί η «Σχεδία» είναι ένα καθαρά και βαθιά ανεξάρτητο περιοδικό. Αλλά έχουμε φτιάξει και έναν κουμπαρά και προσπαθούμε να στηρίζουμε όσο μπορούμε τους ανθρώπους με τους οποίους συνεργαζόμαστε.\nΛίγο πριν τελειώσει η κουβέντα μας ο κύριος Αλεφάντης θέλησε να ξεκαθαρίσει τον τρόπο λειτουργίας του περιοδικού «Σχεδία». «Είμαστε αστική μη κερδοσκοπική εταιρεία. Καμιά φορά νιώθω ότι πρέπει να απολογηθούμε για αυτό εξαιτίας αυτού που είχε γίνει με τις ΜΚΟ. Αλλά δεν πρέπει να είναι έτσι. Το σκάνδαλο με τις ΜΚΟ προκλήθηκε από ανθρώπους που εκμεταλλεύτηκαν οποιοδήποτε πρόγραμμα βρέθηκε στο δρόμο τους με σκοπό να βγάλουν λεφτά. Εμείς εδώ είμαστε ταγμένοι στον άνθρωπο και όχι στα φράγκα. Δεν έχουμε πάρει ποτέ βοήθεια από κανένα υπουργείο και δεν το έχουμε ζητήσει κιόλας και ό,τι βγάζουμε το εκμεταλλευόμαστε στο έπακρο για να βοηθήσουμε όσο περισσότερους ανθρώπους γίνεται».\nΟ Τζακ με τα απαλά αυτιά


Νέα σόλα Timberland κατασκευασμένα από ανακυκλωμένα ελαστικά - Διάφορα - 2021\nΗ Timberland θα κάνει το ντεμπούτο της σε μια νέα σειρά μπότες αυτό το φθινόπωρο που θα διαθέτει σόλες κατασκευασμένες από ανακυκλωμένα ελαστικά, μια κίνηση που λέει η εταιρεία όχι μόνο θα κρατήσει τα ελαστικά από χώρους υγειονομικής ταφής, αλλά και θα σώσει την κατασκευή 42 τόνων παρθένου καουτσούκ.\nΗ bootmaker συνεργάστηκε με την Green Rubber για την απόκτηση του ανακυκλωμένου υλικού και θα παράγει 200.000 παπούτσια που θα καλύπτουν δύο διαφορετικές σειρές προϊόντων. Τα νέα παπούτσια θα είναι μέρος της σειράς Earthkeeper της εταιρείας.\nΤο ντεμπούτο του το φθινόπωρο, η νέα μπότα Timberland είναι μέρος της σειράς Earthkeeper. Φωτογραφία: Thegoat.backcountry.com\nΤα πέλματα θα ενσωματώσουν κάποιο παρθένο υλικό, με αποτέλεσμα μια εξωτερική σόλα που είναι κατασκευασμένη από περίπου 42 τοις εκατό ανακυκλωμένο ελαστικό από ελαστικό. Η Timberland είναι ο πρώτος κατασκευαστής υποδημάτων που χρησιμοποίησε αυτήν την τεχνολογία.\nΟι δύο εταιρείες συναντήθηκαν αρχικά σε ένα συνέδριο καουτσούκ και αναζητούν τρόπους για την κατασκευή εργοστασίων Green Rubber πιο κοντά στις εγκαταστάσεις παραγωγής μπότες. Επί του παρόντος, οι σόλες αποστέλλονται 1.600 μίλια από τη Μαλαισία στο εργοστάσιο της Timberland στην Κίνα.\nΕνώ το 75% των ελαστικών ανακυκλώνεται ή χρησιμοποιείται για καύσιμα, αυτά που απορρίπτονται σε χώρους υγειονομικής ταφής προκαλούν πολλά περιβαλλοντικά προβλήματα. Τείνουν να προσελκύουν παράσιτα και κουνούπια επειδή συλλέγουν λίμνες νερού. Τα ελαστικά είναι επίσης επιρρεπή σε καύση και αυτές οι πυρκαγιές παράγουν μαύρο καπνό και είναι δύσκολο να σβήσουν λόγω του λαδιού στα ελαστικά.\nΟ Γενικός Διευθυντής της Timberland John Healy μίλησε για τις νέες μπότες λέγοντας: «Το πράσινο καουτσούκ δεν είναι πιο ακριβό από το συμβατικό καουτσούκ. Δεν υπάρχει πρόσθετο κόστος. Πολλοί άνθρωποι έχουν διαπιστώσει ότι όταν επιλέγετε ένα ανακυκλωμένο προϊόν είναι φθηνότερο από τα παρθένα υλικά. "\nΔες το βίντεο: Ελαστικά: Καινούργια, μεταχειρισμένα u0026 γερμανικών προδιαγραφών! (Δεκέμβριος 2021).\nCopyright 2021 \_ Νέα σόλα Timberland κατασκευασμένα από ανακυκλωμένα ελαστικά...


Τι κάνουν σημερα οι απόγονοι των αρχηγών του Χιτλερ – World Reader's Digest\nΤι κάνουν σημερα οι απόγονοι των αρχηγών του Χιτλερ\nΗ Μπετίνα Γκέρινγκ και ο αδελφός της υποβλήθηκαν σε στείρωση προκειμένου να μην περάσουν «το αίμα ενός τέρατος» στις επόμενες γενιές, η Κάθριν Χίμλερ παντρεύτηκε το γιο ενός επιζήσαντα του Ολοκαυτώματος και ευελπιστεί ότι κάποια μέρα θα μπορέσει να αφηγηθεί στο γιο της την αληθινή ιστορία για το «σκοτεινό» παρελθόν της οικογένειας της και ο Ράινερ Ες μόλις έχει αρχίσει να συνειδητοποιεί το μέγεθος της τραγωδίας του Ολοκαυτώματος στην πλήρη του διάσταση.\nΔεκαετίες μετά τον Β’ Παγκόσμιο Πόλεμο, τα παραπάνω πρόσωπα, μαζί με μια ακόμη μικρή ομάδα Γερμανών- ανδρών και γυναικών- συνειδητοποιούν το μέγεθος των εγκλημάτων των πατεράδων, των θείων και των παππούδων τους, αποφασισμένοι να φτιάξουν ένα καλύτερο μέλλον για τα παιδιά τους.\nΟ Αδόλφος Χίτλερ δεν είχε παιδιά και τα παιδιά του Γκέμπελς πέθαναν στο οχυρό του Χίτλερ, μαζί με τους γονείς τους. Τι απέγιναν, όμως, οι οικογένειες των Γκέρινγκ και Χίμλερ, Άιχμαν και Μπόρμαν, του φον Σίραχ και του Χανς Φρανκ; Πώς αντιμετωπίζουν οι απόγονοί τους την «κληρονομιά» που τους άφησαν οι γονείς τους; Τι απέγιναν τα παιδιά εκείνα που εξακολουθούν να φέρνουν στη μνήμη τους τις σιγοψιθυριστές συζητήσεις των γονιών τους, ακόμη και το ελαφρό χτυπηματάκι- εν είδει χαϊδέματος- στο κεφάλι από τον ίδιο το Φύρερ;\nΑπαντήσεις στα παραπάνω ερωτήματα δίνει ο Ισραηλινός σκηνοθέτης Χανόχ Ζεεβί μέσα από το ντοκιμαντέρ του «Τα παιδιά του Χίτλερ».\n«Όλα ξεκίνησαν σε μια συνάντηση που είχα με την Τράουντλ Γιούνγκε, γραμματέα του Χίτλερ, στο πλαίσιο ενός άλλου πρότζεκτ. Ως Ισραηλινός και ως εβραίος ήταν σοκαριστικό για μένα να κάθομαι δίπλα της, στο διαμέρισμά της στο Μόναχο, με πολλή ένταση και από τις δύο πλευρές. Ξαφνικά με ρώτησε αν έχω παιδιά και βρέθηκα να της δείχνω τις φωτογραφίες των κοριτσιών μου. Ήταν πολύ σοκαριστικό για μένα, όταν συνειδητοποίησα ότι άνθρωποι- πρωταγωνιστές αυτής της περιόδου παραμένουν ζωντανοί. Κι ήταν ακόμη πιο σοκαριστικό για μένα όταν, αφού τις έδειξα τις φωτογραφίες των παιδιών μου, πήγε και μού έφερε φωτογραφία της με τον ‘Φύρερ’. Ήταν σοκαριστικό το γεγονός ότι δεν μπορούσε να κρύψει το θαυμασμό της για το Χίτλερ ακόμη και ενώπιον μου, ενώπιον ενός Ισραηλινού εβραίου. Τότε κατάλαβα ότι το Ολοκαύτωμα όχι είχε μόνο συμβεί, αλλά ήταν και κάτι πολύ ισχυρό. Τότε, συνειδητοποίησα επίσης ότι κάποια μέρα θα βρεθούν στο δρόμο μου, όχι οι ίδιοι οι κακοποιοί, αλλά απόγονοί τους» δηλώνει ο σκηνοθέτης Χανόχ Ζεεβί.\nΌπως λέει, αποφάσισε να «ανοίξει» αυτό το διάλογο με την «άλλη πλευρά» για να μπορεί κάποιος να καταλάβει καλύτερα την ιστορία του Ολοκαυτώματος. «Καταλαβαίνω, τώρα, πως σχεδόν 70 χρόνια μετά, μπορούμε να κάνουμε αυτό το διάλογο» λέει, αποκαλύπτοντας πως για πολύ καιρό είχε χάσει τον ύπνο του, προβληματιζόμενος για το αν θα έπρεπε να δώσει «φωνή» στους απογόνους των ανθρώπων που ευθύνονται για το χαμό εκατομμυρίων ομοθρήσκων του.\n«Τα παιδιά του Χίτλερ είναι ένας άλλος τρόπος για να αφηγηθεί κανείς την ιστορία του Ολοκαυτώματος» τονίζει.\nΖώντας με μια «βαριά» ταυτότητα\nΗ Μπετίνα Γκέρινγκ είναι μεγαλο-ανιψιά του Χέρμαν Γκέρινγκ, δεύτερου στην τάξη της «μηχανής θανάτου» που είχε στήσει το Ναζιστικό καθεστώς. Συνειδητοποιώντας τα εγκλήματα που φέρνει, συνειρμικά, στο νου το «βαρύ» επώνυμό της, αποφάσισε να κάνει κάτι που είναι δύσκολο να το χωρέσει ο ανθρώπινος νους: προχώρησε σε στείρωση, μαζί με τον αδελφό της, για να μην περάσει το «μολυσμένο» αίμα του ναζιστή συγγενή της στις επόμενες γενιές.\nΟ διαβόητος θείος της καταδικάστηκε στην περίφημη Δίκη της Νυρεμβέργης, το 1946, αλλά αυτοκτόνησε πίνοντας δηλητήριο, τη νύχτα πριν από την εκτέλεσή του. Ο πατέρας της Μπετίνα, ο οποίος πέθανε το 1981, δεν μιλούσε ποτέ για το Ολοκαύτωμα ή για τον διαβόητο θείο του, αλλά η γιαγιά της τον λάτρευε. «Παρακολουθούσαμε μαζί κάποιο ντοκιμαντέρ στην τηλεόραση για το Ολοκαύτωμα κι εκείνη φώναζε: ‘Είναι όλα ψέματα. Δεν έγινε ποτέ’» λέει η Μπετίνα, η οποία διανύει σήμερα την πέμπτη δεκαετία της ζωής της.\n«Το χειρότερο για μένα είναι ότι θα μπορούσε να μού είχε αρέσει ο Γκέρινγκ. Με σοκάρει αυτό. Τώρα, αρχίζω να αποδέχομαι τον εαυτό μου γι’ αυτό που είμαι- ό,τι κι αν αυτό περικλείει: καλό, κακό ή άσχημο» τονίζει.\nΗ Μόνικα Γκετ ήταν μόλις 13 ετών, όταν η ναζιστική μηχανή θανάτου σκορπούσε τον τρόμο στην Ευρώπη. Γι’ αυτήν, ο Άμον Γκετ ήταν κάτι λίγο περισσότερο από ένα άλμπουμ με πολυκαιρισμένες φωτογραφίες. Όσο για το Πλάζοβ (Plaszow), όπου συνήθιζε να τρέχει ο πατέρας της, ήταν απλά ένα μακρινό, μυστήριο μέρος. Ό,τι μπορούσε να συλλέξει για να κατανοήσει το περιβάλλον στο οποίο ζούσε, ήταν κάποια μισόλογα από την πικραμένη μητέρα της και ιστορίες που συνήθιζε να λέει, σιγοψιθυρίζοντας η αγαπημένη της γιαγιά.\nΓνώριζε ότι ο πατέρας της είχε κάτι να κάνει με τους Εβραίους, αλλά για ένα μικρό κορίτσι στη Γερμανία, στις αρχές της δεκαετίας του 1950, οι Εβραίοι ήταν σαν ένα είδος χαρακτήρων των παραμυθιών- όπως τα ξωτικά ή τα τρολ. Δεν υπήρχαν πλέον Εβραίοι στη Γερμανία.\nΌσο για τον πατέρα της, η Μόνικα δεν είχε ακούσει ακόμη την περίφημη φράση που βγήκε αργότερα από το στόμα ενός επιζήσαντα από το στρατόπεδο του Πλάζοβ: «Όταν έβλεπες τον Γκετ, έβλεπες το θάνατο». Είχε πολλά χρόνια μπροστά της για να ψάξει για τον αληθινό Άμον Γκετ … και για τα θύματά του. Η Μόνικα είναι ένα από «τα παιδιά του Χίτλερ».\nΛίγα χρόνια αργότερα, όταν έμαθε για την «κληρονομιά» του πατέρα της, η Μόνικα συνάντησε κάποιον άλλο επιζήσαντα του Πλάζοβ, σε ένα ξενοδοχείο στην Κρακοβία. Η Μόνικα είχε πάει εκεί για να μάθει για το στρατόπεδο και τη βαρβαρότητα του πατέρα της. Ο Γιαν Ροζάνσκι, επικεφαλής ενός γκρουπ Ισραηλινών, όταν έμαθε πως στην αίθουσα όπου δειπνούσαν ήταν και η κόρη του Γκετ, αναφώνησε: «Η κόρη του Γκετ; Δεν μπορώ να πιστέψω πως ένα τέρας έχει αφήσει κάποιον πίσω του!».\nΟ Νίκλας Φρανκ, γιος του Χανς Φρανκ, υψηλόβαθμου αξιωματούχου του Ναζιστικού καθεστώτος, μισεί τον πατέρα του και ντρέπεται για ό,τι έχει κάνει, αλλά έχει περάσει το μεγαλύτερο μέρος της ζωής του ερευνώντας και γράφοντας γι’ αυτόν. Δημοσιογράφος κατ’ επάγγελμα, ο Νίκλας Φρανκ έγραψε μια σειρά από άρθρα για τον πατέρα του και τη ναζιστική μηχανή του τρόμου, που χαρακτηρίστηκαν από κάποιους αμφιλεγόμενα και οδήγησαν στην έκδοση ενός βιβλίου με τον τίτλο «In the Shadow of Reich» (Στη Σκιά του Ράιχ).\nΣήμερα, ο Νίκλας Φρανκ γυρίζει από περιοχή σε περιοχή και μιλά σε νέους ανθρώπους για τον πατέρα του, τη «λέρα ενός φανατικού Χιτλερικού», όπως χαρακτηριστικά λέει.\nΣτον κύκλο των φίλων του συγκαταλέγεται ένας Πολωνός παρτιζάνος, που κυνηγήθηκε από τους Γερμανούς στη διάρκεια του πολέμου, ο Ισραηλινός συγγραφέας Γεχόσουα Σόμπολ, τον οποίο και βοήθησε ν’ ανεβάσει ένα έργο για τη δράση του πατέρα του στο Φεστιβάλ Θεάτρου της Βιέννης. Το παρελθόν, όμως, όπως λέει, είναι κάτι που δύσκολα μπορεί να σβήσει κανείς. Γι’ αυτό και συχνά ο Νίκλας, ο νονός του οποίου ήταν ο ίδιος ο Χίτλερ, αναρωτιέται αν έχει κληρονομήσει την υπαιτιότητα για τα εγκλήματα του πατέρα του.\nCategories: * Magazino, Ιστορια


Χρ. Σπίρτζης: Με στρατηγικό σχέδιο, υποδομές και μεταφορές «πρωταγωνιστές» στην παραγωγική ανασυγκρότηση - Metaforespress\nΑρχικήΑΥΤΟΚΙΝΗΤΟΔΡΟΜΟΙΧρ. Σπίρτζης: Με στρατηγικό σχέδιο, υποδομές και μεταφορές «πρωταγωνιστές» στην παραγωγική ανασυγκρότηση\nΧρ. Σπίρτζης: Με στρατηγικό σχέδιο, υποδομές και μεταφορές «πρωταγωνιστές» στην παραγωγική ανασυγκρότηση\nΤην ανάγκη δημιουργίας δομών στρατηγικού σχεδιασμού των δημοσίων υποδομών, σχεδιασμού που δεν θα υλοποιεί έργα για τα έργα, αλλά θα υπηρετεί την παραγωγική ανασυγκρότηση της χώρας, υπογράμμισε ο υπουργός Υποδομών Χρήστος Σπίρτζης, μιλώντας στο 1ο Συνέδριο Υποδομών και Μεταφορών.\nΟ υπουργός τόνισε την μεγάλη ανάγκη που υπάρχει για θεσμικές αλλαγές, προκειμένου να υπηρετήσουμε καλύτερα τα έργα στη χώρα (δημόσια ή ιδιωτικά), ενώ επεσήμανε ότι θεωρεί αναγκαίο πως πρέπει να πέσουν οι χρόνοι για όλα τα έργα (με νέο σύγχρονο σύστημα τιμών/προδιαγραφών ωρίμανσης των έργων προκειμένου να προσελκύσουν επενδύσεις.\nΟ κ. Σπίρτζης αναφέρθηκε στη θεσμοθέτηση υποχρεωτικής σύνταξης πραγματικών προϋπολογισμών για όλα τα έργα, ώστε να εκλείψει το φαινόμενο των μελετών με εκπτώσεις έως 92% ή στα έργα έως και 60%.\nΠροανήγγειλε την εισαγωγή μητρώου για τους απασχολούμενους στα έργα (δημόσια και ιδιωτικά), καθώς και τη θεσμοθέτηση και υλοποίηση κεντρικών ηλεκτρονικών συστημάτων (μείωση της γραφειοκρατίας) για τη συντομότερη αδειοδότηση των έργων, του συστήματος δημοπράτησης μελέτης/εφαρμογής, ώστε να μην υπάρχουν φαινόμενα στημένων διαγωνισμών του παρελθόντος.\nΠρέπει οι δημόσιες υπηρεσίες και οι δημόσιοι φορείς και αυτό κάνουμε τον τελευταίο 1,5 χρόνο να αναπτύξουν δράσεις εξωστρέφειας, να πηγαίνουν με ιδιωτικές εταιρείες και να διεκδικούν έργα στο εξωτερικό”, δήλωσε ο κ. Σπίρτζης υπογραμμίζοντας πως “μέχρι στιγμής η ΑΤΤΙΚΟ ΜΕΤΡΟ, η ΕΡΓΟΣΕ και η ΕΓΝΑΤΙΑ έχουν προχωρήσει σε αυτή την κατεύθυνση και τα πράγματα είναι πάρα πολύ καλά, ιδιαίτερα στα έργα των μέσων σταθερής τροχιάς”.\nΜεταξύ των στρατηγικών που υλοποιεί το υπουργείο, ανέφερε, είναι “η δημιουργία δομών στρατηγικού σχεδιασμού των δημόσιων υποδομών, σχεδιασμού που δεν θα υλοποιεί έργα για τα έργα, αλλά θα υπηρετεί την παραγωγική ανασυγκρότηση της χώρας”.\nΕίναι απαράδεκτο, είπε ο κ. Σπίρτζης, όλα αυτά τα χρόνια, να μην έχουμε ούτε ένα τμήμα για το στρατηγικό σχεδιασμό των υποδομών που οφείλουμε να έχουμε.\nΟύτε στη Γενική Γραμματεία Υποδομών έχουμε τέτοια δομή, ούτε στη Γενική Γραμματεία Μεταφορών έχουμε τέτοια δομή.\nΣτη Γενική Γραμματεία Μεταφορών έχουμε και άλλα φαινόμενα που πραγματικά εάν τα παρουσιάσει κανείς, θα μοιάζουν ανέκδοτο.\nΠ.χ. το Υπουργείο Μεταφορών δεκαετίες τώρα επιδοτεί τις αστικές συγκοινωνίες και τις δημόσιες και τις ιδιωτικές, αλλά δεν έχει δομή να ελέγξει τι επιδοτεί. Εάν το έργο που επιδοτεί, γίνεται.\nH ομιλία του υπουργού Υποδομών και Μεταφορών\nΑγαπητοί συνάδελφοι να δώσουμε συγχαρητήρια κατ’ αρχάς στους διοργανωτές και στο Φώτη Φωτεινό και στο Νίκο Καραγιάννη για το σημερινό συνέδριο. Να τους συγχαρούμε και για τη δημοσιογραφική δουλειά που κάνουν, μιας και έχουν το Υπουργείο και τον τεχνικό κόσμο σε στενό μαρκάρισμα και δεν χαρίζονται, αλλά δεν χαρίζονται μέσα στα πλαίσια της δημοσιογραφικής δεοντολογίας. Κι αυτό είναι πολύ σημαντικό.\nΑγαπητοί συνάδελφοι, ο τεχνικός κόσμος της χώρας κλήθηκε σε δυο ιστορικές στιγμές της σύγχρονης ελληνικής ιστορίας να βγάλει τη χώρα από την κρίση και να την οδηγήσει σε εποχές ανάπτυξης. Η πρώτη φορά που ιδρύθηκε το Τεχνικό Επιμελητήριο – είναι και ο Πρόεδρος του ΤΕΕ εδώ – ήταν μετά τη Μικρασιατική Καταστροφή το 1922. Η ίδρυση του Τεχνικού Επιμελητηρίου έγινε το 1923 κι ήρθε να καλύψει αυτή την αναγκαιότητα. Την αναγκαιότητα δηλαδή να βγει η χώρα, ο Eλληνισμός από την κρίση μετά τη μεγάλη εθνική καταστροφή που είχαμε ζήσει.\nΗ δεύτερη φορά που κλήθηκε να βγάλει τη χώρα από την κρίση είναι μετά τον Β’ Παγκόσμιο Πόλεμο. Αν συγκρίνει ιστορικά κανείς την πορεία του τεχνικού κόσμου και πώς συνείσφερε στο παραγωγικό μοντέλο και στην ανάπτυξη της χώρας, στις δυο διαφορετικές ιστορικές στιγμές, θα βγάλει τα συμπεράσματά του.\nΘα βγάλει τα συμπεράσματα για το ποια είναι η πορεία του τεχνικού κόσμου και της χώρας όταν έχει συγκεκριμένη πρόταση για την παραγωγική ανασυγκρότηση και το στρατηγικό σχεδιασμό, παρ’ ότι οι πολιτικές συγκυρίες δεν ήταν κατάλληλες. Δεν είχαμε πλέρια δημοκρατία στο διάστημα του μεσοπολέμου, παρά ταύτα υπήρχε η ωριμότητα από τις τότε πολιτικές ηγεσίες να συνεργαστούν με τον τεχνικό κόσμο και να έρθουν με συγκεκριμένο σχέδιο, υποδομές και κατεύθυνση, για την παραγωγική δομή της χώρας.\nΣυνέβη ακριβώς το ανάποδο από αυτό που έγινε μετά τον Β’ Παγκόσμιο Πόλεμο. Δηλαδή δεν είχαν κατεύθυνση, δεν είχαν πρόταση για την παραγωγική ανασυγκρότηση. Είχαν αποβιομηχανοποίηση της χώρας σε πολύ μεγάλο ποσοστό και ολοκληρώθηκε όλο αυτό το φαινόμενο στη Μεταπολίτευση.\nΕπομένως έφτασε και ο τεχνικός κόσμος της χώρας και στα δημόσια και στα ιδιωτικά έργα να κάνει έργα για τα έργα, έργα που δεν ήταν στην κατεύθυνση του να παράξουμε. Να παράξουμε πλούτο. Να παράξουμε πραγματικά, αλλά να παράγουμε φούσκες.\nΈτσι φτάσαμε στο να έχουμε πολύ μεγάλες αξίες γης, μεγάλες αξίες ακινήτων, μεγάλες αξίες δομικών υλικών και έργων και προφανώς, μόνοι μας, να κατασυκοφαντήσουμε με τις δράσεις μας, και τον εαυτό μας, σαν τεχνικός κόσμος.\nΠιστεύω ότι τα τελευταία χρόνια και δεν μιλάω για τα δυο τελευταία χρόνια, γίνεται μια σημαντική προσπάθεια από τον τεχνικό κόσμο, για να εξορθολογήσει τις διαδικασίες, να έχουμε διαφάνεια, να πάμε σε μια άλλη εποχή.\nΠιστεύω όμως ότι δεν έχουν γίνει οι απαραίτητες ενέργειες για να το διασφαλίσουμε. Να διασφαλίσουμε αυτή την κατεύθυνση. Έτσι έχουμε να κινηθούμε κατά τη γνώμη μου σε τρεις κατηγορίες, σε τρεις άξονες θεμάτων. Ο τεχνικός κόσμος της χώρας καλείται και σήμερα να βγάλει τη χώρα από την κρίση με τη δουλειά του και με τις προτάσεις του αλλά και με την αλλαγή νοοτροπίας.\nΚαι με τη θέσπιση δομών και με την αλλαγή του θεσμικού πλαισίου. Έτσι οι τρεις άξονες θεμάτων που πρέπει να προχωρήσουμε είναι :\nΟ πρώτος άξονας, είναι η δημιουργία δομών στρατηγικού σχεδιασμού των δημόσιων υποδομών, σχεδιασμού που δεν θα υλοποιεί έργα για τα έργα, αλλά θα υπηρετεί την παραγωγική ανασυγκρότηση της χώρας.\nΘα ήθελα να πω μερικά παραδείγματα, συγκεκριμένα, μιας και υπάρχουν πολλοί συντελεστές στην αίθουσα και της δημόσιας διοίκησης. Είναι απαράδεκτο, όλα αυτά τα χρόνια, να μην έχουμε ούτε ένα τμήμα για το στρατηγικό σχεδιασμό των υποδομών που οφείλουμε να έχουμε. Ούτε στη Γενική Γραμματεία Υποδομών έχουμε τέτοια δομή, ούτε στη Γενική Γραμματεία Μεταφορών έχουμε τέτοια δομή.\nΣτη Γενική Γραμματεία Μεταφορών έχουμε και άλλα φαινόμενα που πραγματικά εάν τα παρουσιάσει κανείς, θα μοιάζουν ανέκδοτο. Π.χ. το Υπουργείο Μεταφορών δεκαετίες τώρα επιδοτεί τις αστικές συγκοινωνίες και τις δημόσιες και τις ιδιωτικές, αλλά δεν έχει δομή να ελέγξει τι επιδοτεί. Εάν το έργο που επιδοτεί, γίνεται.\nΕπομένως το πρώτο που πρέπει να δούμε, ο πρώτος άξονας, είναι οι δομές στρατηγικού σχεδιασμού και οι δομές γενικότερα που πρέπει να έχουμε και οι θεσμικές αλλαγές που πρέπει να γίνουν. Σε αυτή την κατεύθυνση, έχουμε ένα νέο οργανισμό. Έχει γίνει διαβούλευση και με τους εργαζόμενους, έχει γίνει και διαβούλευση με άλλους συντελεστές και με άλλες δομές, με τις περιφέρειες και με τους δήμους, προκειμένου να μπορέσουμε να υπηρετήσουμε καλύτερα, το πώς κάνουμε στη χώρα έργα, στο σύνολό τους, δημόσια και ιδιωτικά.\nΠώς μπορούμε να φύγουμε από αυτά που γνωρίζετε όλοι, από το να ωριμάσουμε ένα έργο οδοποιίας όχι σε μια 10ετία και σε 15, 18 χρόνια όπως γίνεται μέχρι σήμερα. Στο πώς μπορούμε ένα περιβαλλοντικό έργο να μην κάνουμε 7 και 8 χρόνια να έχουμε περιβαλλοντική αδειοδότηση. Το πώς μπορούμε να πάρουμε άδεια για μια βιομηχανία σε λιγότερο από 6 έως 7 χρόνια.\nΚαι αυτά είναι θέματα που πραγματικά ακυρώνουν την όποια πολιτική βούληση, αλλά και την όποια επενδυτική βούληση υπάρχει. Κανείς δεν θα έρθει να επενδύσει εάν έχουμε τέτοιους όρους ωρίμανσης.\nΠιστεύω ότι πρέπει να δούμε τον πρώτο πυλώνα της παραγωγής έργου που είναι η δημόσια διοίκηση, η στελέχωση των τεχνικών υπηρεσιών και των υπηρεσιών αδειοδότησης. Και δεν μπορεί σε καμία περίπτωση να έχουμε τέτοιες δομές με ένα μηχανικό στους δήμους, με ελλιπή στελέχωση, υλικοτεχνική υποδομή. Αυτός είναι και ο λόγος, εξαιτίας των δεσμεύσεων που υπάρχουν στη χώρα, που ετοιμάζουμε μια πρόταση, ώστε το σώμα των Μηχανικών και των διπλωματούχων και των τεχνολόγων, να έχουν μια ευελιξία στο πώς ασχολούνται, στο πού απασχολούνται στις διάφορες δομές του κράτους.\nΚαι βέβαια να είναι ένα ειδικό σώμα. Να μην υπάρχει αξιολόγηση, όπως υπάρχει για τους υπόλοιπους δημόσιους υπαλλήλους, να ενταχθούν στα μητρώα των έργων. Όχι των δημόσιων έργων, αλλά των έργων, δημόσιων και ιδιωτικών και αυτό ισχύει και για τους ιδιώτες διπλωματούχους μηχανικούς και τεχνολόγους μηχανικούς και βέβαια να έχουν οι δημόσιες υπηρεσίες προδιαγραφές λειτουργίας, διαβάθμιση και βέβαια να έχουν και τεχνικό αντικείμενο. Γιατί πολλές από αυτές δεν έχουν καν τεχνικό αντικείμενο.\nΣε αυτή την κατεύθυνση των δομών και των κεντρικών συστημάτων που θα διευκολύνουν το πώς παράγουμε έργα, προχωράμε στη θεσμοθέτηση, αλλά και στην υλοποίηση κεντρικών ηλεκτρονικών συστημάτων.\nΤο πρώτο έχει να κάνει με την υλοποίηση κεντρικού συστήματος αδειοδοτήσεων. Γνωρίζετε ότι πάνω από 40 φορείς, εγώ έχω μετρήσει 45, εμπλέκονται στην αδειοδότηση των έργων. Προφανώς δεν μπορούμε να πετύχουμε χρόνους αδειοδότησης μικρότερους από αυτούς που ανέφερα πριν, αν δεν πάμε σε τέτοιες διαδικασίες.\nΤη δημιουργία προδιαγραφών λειτουργίας, το είπα πριν, αλλά εκεί θέλει να κάνουμε μια μεγάλη συζήτηση, όχι μόνο με τις δημόσιες υπηρεσίες, αλλά και με τον ιδιωτικό τομέα, των τεχνικών υπηρεσιών. Αυτό το έχουμε θεσμοθετήσει. Μένουν οι υπουργικές αποφάσεις για τη διαβάθμιση των δημόσιων υπηρεσιών.\nΘεσμοθετήθηκε το σύστημα δημοπράτησης μελέτης κατασκευής, ώστε να μην έχουμε τα φαινόμενα στησιμάτων που είχαμε στο παρελθόν. Όλα τα σημεία που αποτελούσαν υποκειμενικά σημεία αξιολόγησης έχουν βγει εκτός του συστήματος μελέτης κατασκευής. Επομένως είναι ένα σύστημα που μπορούμε να το χρησιμοποιήσουμε εκεί που δεν έχουμε ωριμάνσεις έργων, ή μελέτες εφαρμογής.\nΘεσμοθετούμε την υποχρεωτική σύνταξη της μελέτης εφαρμογής και της σύνταξης πραγματικού προϋπολογισμού για όλα τα έργα. Γνωρίζετε ότι υπάρχουν 13 τρόποι προϋπολογισμού ενός έργου. Γνωρίζετε πολύ καλύτερα από όλους ότι τα τιμολόγια και οι προδιαγραφές των έργων είναι τόσο στρεβλά, που δεν μπορεί κανείς να αξιολογήσει αν μια έκπτωση είναι μεγάλη, μικρή, εύλογη, ή μη εύλογη.\nΚαι εδώ έχει να κάνει και με την αλλαγή της δικής μας νοοτροπίας. Δεν μπορεί να υπάρχουν εκπτώσεις στις μελέτες, της τάξης του 90% και του 92%. Οι συνάδελφοι μου φέρνουν τα αποτελέσματα για να τα υπογράψω και ντρέπομαι που ήμουνα Πρόεδρος του ΤΕΕ και υπογράφω τέτοιες μελέτες.\nΟύτε εκπτώσεις στα έργα της τάξης του 60%. Θεωρώ λοιπόν ότι αυτά πρέπει να τα διορθώσουμε και έχουμε κάνει τις αντίστοιχες ομάδες εργασίας, επιστημονικές ομάδες, όχι μόνο με στελέχη του Υπουργείου, για να περιοριστεί αυτό το φαινόμενο, αλλά χρειάζεται η συνδρομή και η συμμετοχή όλων, και θεσμικά, αλλά και του καθένα από εμάς, στο να φτιάξουμε ένα νέο σύγχρονο σύστημα τιμών και προδιαγραφών, που δεν θα έχει να κάνει με τα δημόσια έργα, αλλά θα έχει να κάνει με τα έργα. Με όλα τα έργα. Και τα ιδιωτικά. Ώστε να έχουμε τους ίδιους προϋπολογισμούς και το ίδιο σύστημα σε δημόσια και ιδιωτικά έργα.\nΟ άλλος στόχος που έχουμε είναι η δράση εξωστρέφειας. Η δράση εξωστρέφειας μέχρι σήμερα βασιζόταν στις πρωτοβουλίες που έπαιρνε ο ιδιωτικός τομέας μόνος του, αναζητώντας ή κλείνοντας συμφωνίες στο εξωτερικό. Και γνωρίζετε πάρα πολύ καλά ότι εκτός από αυτές τις προσπάθειες που συνήθως είναι αποτυχημένες, σε αντίθεση με το παλιό παρελθόν της χώρας του τεχνικού κόσμου, υπάρχουν και πάρα πολλοί συνάδελφοί μας που ψάχνουν να βρουν την τύχη τους χωρίς καμία στήριξη, επίσης σε χώρες του εξωτερικού σε όλο τον πλανήτη.\nΠιστεύουμε ότι αυτό πρέπει να τελειώσει μια και καλή. Πρέπει οι δημόσιες υπηρεσίες και οι δημόσιοι φορείς και αυτό κάνουμε τον τελευταίο 1,5 χρόνο να αναπτύξουν δράσεις εξωστρέφειας, να πηγαίνουν με ιδιωτικές εταιρείες και να διεκδικούν έργα στο εξωτερικό.\nΜέχρι στιγμής βλέπω εδώ είναι η ΑΤΤΙΚΟ ΜΕΤΡΟ, η ΕΡΓΟΣΕ και η ΕΓΝΑΤΙΑ έχουν προχωρήσει σε αυτή την κατεύθυνση και τα πράγματα είναι πάρα πολύ καλά, ιδιαίτερα στα έργα των μέσων σταθερής τροχιάς.\nΤο επόμενο κεντρικό ηλεκτρονικό σύστημα που θεσπίζεται με το σχέδιο νόμου που θα δείτε, το έχετε δει, και θα έρθει στη Βουλή μέσα στον επόμενο μήνα, είναι το Κεντρικό Σύστημα Παρακολούθησης Τεχνικών Έργων. Το ξέρετε πάρα πολύ καλά. Μπορεί να μην αρέσει σε κάποιες δημόσιες υπηρεσίες, μπορεί να μην αρέσει και σε κάποιες τεχνικές υπηρεσίες, μπορεί να μην αρέσει και σε όλους μας.\nΑλλά κάποια στιγμή πρέπει και εμείς και ο πολίτης, να γνωρίζει ποια είναι τα έργα που γίνονται στη χώρα. Ποιοι εργάζονται σ’ αυτά τα έργα, ποιοι τα έχουν μελετήσει, σε ποια τιμή, με ποιον προϋπολογισμό. Με ποιο σύστημα έγινε η ανάθεση της μελέτης και με ποιο υποέργο, ποιοι είναι οι υπεργολάβοι και ποιοι αποκτούν την εμπειρία από αυτά τα έργα για να συνδεθεί, με το δεύτερο μεγάλο έργο κατά τη γνώμη μου που έχουμε να κάνουμε, κι εκεί πρέπει να εισφέρουμε όλοι, που είναι τα μητρώα των εταιρειών αλλά και τα μητρώα των φυσικών προσώπων.\nΔε μπορεί να συνεχίζεται ένα θολό τοπίο με το ποιος έχει δουλέψει πού. Δε μπορεί να έχουμε στρεβλές στελεχώσεις, εικονικές στελεχώσεις, δε μπορεί ένας δημόσιος υπάλληλος ή ένας υπάλληλος ενός δημοσίου φορέα ξαφνικά να στελεχώνει εργοληπτικές εταιρείες ή μελετητικές εταιρείες και να δραστηριοποιείται και σ’ αυτό τον τομέα η εταιρεία και δε μπορεί να δίνουμε το πτυχίο μας για στελέχωση.\nΑυτό πρέπει να τελειώσει. Πρέπει να το τελειώσουμε εμείς. Άρα πραγματικά σύστημα παρακολούθησης έργων και πραγματική εμπειρία και στους Μηχανικούς που υπηρετούν στο Δημόσιο και σε όλους τους Μηχανικούς είτε πρόκειται για δημόσια έργα είτε για ιδιωτικά.\nΘεσμοθετήθηκε ο πυρήνας των μητρώων. Έχουμε συζητήσει πάρα πολλά χρόνια για διάφορες προβλέψεις που υποτίθεται ότι διασφάλιζαν τις μικρές εταιρείες, τα μικρά πτυχία. Και ξέρουμε όλοι πάρα πολύ καλά, ότι αυτό στις μέρες μας, με την παγκοσμιοποίηση, με την αγορά όπως λειτουργεί, δε λειτουργεί ως προστατευτισμός.\nΕίναι εδώ όλες οι μεγάλες κατασκευαστικές εταιρείες, μπορούν να κάνουν, να ιδρύσουν, μια μελετητική εταιρεία και να μη φαίνονται, μία εταιρεία μικρότερης τάξης και να μη φαίνεται, όπως και το αντίθετο. Άρα δεν έχει νόημα να κοροϊδεύουμε τον εαυτό μας. Πρέπει λοιπόν να πάμε σε μια άλλη λογική. Και η λογική που θα επιχειρήσουμε εμείς για να έχουμε ανανέωση του επιστημονικού δυναμικού της χώρας, είναι να συνδεθεί το ανεκτέλεστο και των μελετητικών εταιρειών και των εργοληπτικών εταιρειών, με τους ανθρώπους που συνεργάζονται και που είναι στελέχη των εταιρειών τους, πραγματικά.\nΔε μπορεί δηλαδή μια τυπική στελέχωση είτε είναι εταιρείας 7ης τάξης είτε 6ης είτε 5ης, να μπορεί να υλοποιεί με την ίδια στελέχωση έργα σε όλη την Ελλάδα και με το ίδιο προσωπικό, να μη συνδέσουμε λοιπόν την πραγματική στελέχωση της εταιρείας και το πραγματικό προσωπικό της εταιρείας με αυτό που έχει αναλάβει, ούτε μπορεί να υπάρχουν υπεργολαβίες που δεν είναι καταγεγραμμένες.\nΘεωρούμε λοιπόν, ότι αυτό που θα επιχειρήσουμε να κάνουμε και στα μητρώα, είναι οι πραγματικά εργαζόμενοι να δηλώνονται στις ομάδες έργου και στις ομάδες μελέτης, από εκεί ν’ αποκτάται από το ηλεκτρονικό σύστημα εμπειρία και να έχουμε και σύνδεση του ανεκτέλεστου με τη στελέχωση.\nΣε περίπτωση που δε θέλει κάποιος να προσλάβει, θα μπορεί να δίνει επίσημη υπεργολαβία από το μητρώο σε εταιρεία που έχει τις προδιαγραφές, σύμφωνα με την πιστοποίηση που θα έχουμε, και να έχει και την εμπειρία, όχι πλαστή, αλλά κανονική.\nΤο άλλο μεγάλο θέμα που έχουμε και αποτελεί πραγματικά τομή κατά τη γνώμη μου για τον τεχνικό κόσμο, είναι το Ηλεκτρονικό Σύστημα Λειτουργίας, Συντήρησης, Ιδιωτικών Έργων. Έχουμε μια κακή συνήθεια και ως χώρα, κατασκευάζουμε έργα, υποδομές και μετά, όταν καταστραφούν πάνε και τα ξαναφτιάχνουν. Δεν είναι βέλτιστη πρακτική. Πρέπει να υπάρχει ένα κεντρικό σύστημα καταγραφής όλων των υποδομών με τον αντίστοιχο φάκελο της λειτουργίας και της συντήρησης, για να μπορούμε να κάνουμε σε όλες τις δομές, είτε είναι ιδιωτικές υποδομές είτε δημόσιες, κι έναν προγραμματισμό. Και οικονομικό προγραμματισμό και τεχνικό προγραμματισμό.\nΠρέπει επιτέλους το επάγγελμα να μην κάνει έργα και να τα παρατάει. Πρέπει να κάνουμε έργα να τα λειτουργούμε και να τα συντηρούμε. Και αυτό είναι ένα μεγάλο στοίχημα για όλο τον τεχνικό κόσμο. Ο ΣΑΤΕ και ο ΣΤΕΑΤ έχουν κάνει με το ΤΕΕ μια δουλειά στο παρελθόν για 400 νέα άρθρα και την εισφορά που πρέπει να κάνει στο ηλεκτρονικό Παρατηρητήριο στη σύνταξη τεχνικών προδιαγραφών, θεσμοθετείται μέσα στο νομοσχέδιο που είπαμε. Θα είναι τα πρώτα άρθρα που θα μπουν.\nΘα πρέπει να έχουμε ένα Παρατηρητήριο που θα συγκρίνουμε τις τιμές των δομικών υλικών με τις υπόλοιπες ευρωπαϊκές χώρες, γιατί καρτέλ υπάρχουν, όπως ξέρετε καλά, και σ’ ευρωπαϊκό επίπεδο, όχι μόνο σ’ εθνικό. Πρέπει επιτέλους να αναλάβουν τη συλλογή των τυπικών στοιχείων των εταιρειών με ηλεκτρονικό σύστημα ώστε να γλιτώσουμε από το βραχνά της πρώτης φάσης των διαγνωστικών διαδικασιών.\nΤο ίδιο πρέπει να γίνει, θα φιλοξενεί και την εγγυοδοσία για να γλιτώσουμε από το δεύτερο βραχνά που είναι οι πλαστές εγγυητικές, κάποιοι το ασκούν αυτό το σπορ, δεν είναι καλό και για τα πιστοποιητικά και για την εγγυοδοσία. Επομένως και εκεί θα πάμε σε μια άλλη λογική και θεσμοθέτησή τους.\nΟι προδιαγραφές και τα τεύχη δημοπράτησης ανά κατηγορία έργου θεσμοθετήθηκαν, βγήκαν από την ΕΑΑΔΗΣΥ, δυστυχώς η ΕΑΑΔΗΣΥ δεν είναι μία Ανεξάρτητη Αρχή που έχει την τεχνογνωσία να βγάλει τα βέλτιστα τεχνικά τεύχη δημοπράτησης. Βοήθησε το Υπουργείο όσο μπόρεσε, πιστεύω ότι πρέπει να γίνει μια δουλειά πέρα από αυτή που ήδη έχει γίνει για τα πρότυπα τεύχη δημοπράτησης, για να μπορέσουμε να έχουμε καλύτερα πρότυπα.\nΔημιουργούμε το Σώμα Ελεγκτών Ποιότητας Επιμετρητών και Ελέγχου των Εταιρειών Πιστοποίησης. Γνωρίζετε πάρα πολύ καλά ότι με τα γνωστά συστήματα πιστοποίησης μπορεί να πάρει κάποιος να πιστοποιήσει την εταιρεία του, να πιστοποιήσει τα υλικά, τις διαδικασίες και στη συνέχεια να μην υπάρχει κανένας έλεγχος της αγοράς γι’ αυτό. Δεν ελέγχεται δηλαδή κανείς αν τηρεί αυτή την πιστοποίηση.\nΕκεί και το Δημόσιο έχει πρόβλημα και οι Τεχνικές Εταιρείες. Φτιάχνουμε λοιπόν ένα ανεξάρτητο Σώμα με διαδικασίες συγκεκριμένες, που θ’ ασχολείται με τον έλεγχο της αγοράς και αν τηρούνται οι διαδικασίες πιστοποίησης.\nΣχεδιασμός δράσεων σε υποδομές και μεταφορές\nΑγαπητοί συνάδελφοι, ο τρίτος άξονας, η τρίτη κατηγορία, είναι να μην πηγαίνουμε στις υποδομές και στις μεταφορές στο άγνωστο με βάρκα την ελπίδα. Έχουμε κακές συνήθειες και το πολιτικό σύστημα της χώρας, συνήθως η επιλογή των έργων και των υποδομών γίνεται με την εκλογική Περιφέρεια του εκάστοτε Υπουργού και με τους φίλους του Βουλευτές, ή από πού κατάγεται ο Πρωθυπουργός, τα διακεκριμένα στελέχη μιας κυβέρνησης και όλα τα υπόλοιπα που έχουμε ζήσει.\nΠιστεύω ότι με τη θέσπιση των δομών στρατηγικού σχεδιασμού αυτό θα περιοριστεί αλλά δε φτάνει. Ο τεχνικός κόσμος της χώρας πρέπει να έχει συγκεκριμένο πλάνο στο μυαλό του, να ξέρουμε όλοι ποια έργα, ποιες υποδομές μένουν για να υλοποιηθούν στη χώρα και με βάση αυτό να κάνουμε την ιεράρχηση. Ν’ αναζητήσουμε πόρους, οικονομικούς πόρους, για να γίνουν αυτά τα έργα, γιατί είναι πολύ ωραίο και συμφέρει και το Ελληνικό Δημόσιο και τα δημόσια έργα, όλα να γίνονται ως δημόσια έργα.\nΜας συμφέρει επίσης όλα να γίνονται από συγχρηματοδοτούμενα ή από το Πρόγραμμα Δημοσίων Επενδύσεων. Δυστυχώς όμως οι πόροι είναι πολύ περιορισμένοι. Άρα, θα πρέπει να ψάξουμε ν ‘αναζητήσουμε χρηματοδότηση και εργαλεία για την εκτέλεση και τη λειτουργία έργων και για τη συντήρησή τους και να έχουμε μια ιεράρχηση γι’ αυτά τα έργα ανάλογα με τις οικονομικές δυνατότητες που έχουμε.\nΈχουμε κάνει μια δουλειά, δε θα σας της δώσω, παρ’ ότι πολλοί δημοσιογράφοι θα τη θέλουν, απ’ όλους τους φορείς του Δημοσίου, που περιλαμβάνει όλα τα έργα Συνδυασμένων Μεταφορών που έχει ανάγκη η χώρα, στις σιδηροδρομικές μεταφορές, στα εμπορευματικά κέντρα, στα έργα οδοποιίας, στα λιμενικά έργα, στις αεροπορικές μεταφορές.\nΤο ίδιο για τις αστικές μεταφορές και συγκεκριμένα για το μετρό, για τις οδικές μεταφορές, για το τραμ, για τα ευφυή συστήματα μεταφορών και το ίδιο για τις παραγωγικές και τις κοινωνικές υποδομές. Δηλαδή, για το ότι πρέπει κάποια στιγμή στη χώρα μας, επιτέλους, να ιεραρχήσουμε τις ανάγκες και να πούμε ότι χρειάζεται να κάνουμε δίκτυα για την πρωτογενή παραγωγή ύδρευσης, κλειστά δίκτυα, ότι πρέπει ν’ αξιοποιήσουμε τη γεωθερμία για τη μεταποίηση, από το να κάνουμε ένα χιλιόμετρο αυτοκινητόδρομο.\nΠρέπει να ξέρουμε ποια έργα πρέπει να ωριμάσουν, ποια χρηματοδοτούνται από το Πρόγραμμα Δημοσίων Επενδύσεων, ποια έργα είναι βιώσιμα και μπορούν να χρηματοδοτηθούν από τον ιδιωτικό τομέα. Αυτή η δουλειά θ’ ανακοινωθεί σε όλους και θα γίνει στη συνέχεια μια διαβούλευση για την ιεράρχηση αυτών των έργων και για τη χρηματοδότησή τους.\nΠιστεύω ότι μπορούμε να κάνουμε το στρατηγικό σχεδιασμό των υποδομών και των μεταφορών για να έχουμε πολύ συγκεκριμένο σχέδιο για την επόμενη 15ετία, μπορούμε να το ιεραρχήσουμε. Γνωρίζουμε όλοι πάρα πολύ καλά ποια έργα δε βγαίνουν αλλά είναι αναγκαία για την επικοινωνία μας και την παραγωγική ανασυγκρότηση, άρα πρέπει να χρηματοδοτηθούν από κρατικούς πόρους, ποια βγαίνουν και μπορούμε να έχουμε συνεργασίες με τον ιδιωτικό τομέα.\nΔε μπορούμε να συνεχίσουμε στη λογική του χθες. Δε μπορούμε να μην έχουμε στρατηγικό σχεδιασμό, δε μπορούμε να μην έχουμε ιεράρχηση και δε μπορούν να μην εισφέρουν όλοι σ’ αυτή την προσπάθεια. Δε μπορεί ούτε μια κυβέρνηση μόνη της, ούτε το πολιτικό σύστημα μόνο του, να υλοποιήσει ένα τέτοιο σχέδιο, αν οι πλέον αρμόδιοι, και οι πλέον αρμόδιοι είναι ο τεχνικός κόσμος της χώρας, δε συμμετέχουν όλοι και στη σύνταξη του στρατηγικού σχεδιασμού και στην ιεράρχησή του και στην υλοποίηση.\nΔε θα μπω στη λογική του ν’ αναφέρω ένα-ένα τα έργα. Το Υπουργείο γνωρίζετε πάρα πολύ καλά ότι είναι υπεύθυνο μόνο για τα μεγάλα έργα. Πρέπει κάποια στιγμή να δούμε αν μπορούν να υλοποιήσουν μικρότερα έργα ή δομές που έχουμε βάλει να υλοποιήσουν και πώς μετασχηματίζουμε, για να μπορούν ν’ ανταποκριθούν οι Τεχνικές Υπηρεσίες των Δήμων και διαφόρων άλλων φορέων.\nΠιστεύω ότι έχουμε και την τεχνική αρτιότητα και τη θέληση σαν τεχνικός κόσμος να πάρουμε το φορτίο, το ιστορικό φορτίο που έχει πέσει αυτή την περίοδο στους ώμους του τεχνικού κόσμου και πιστεύω ότι μπορούμε να τα καταφέρουμε.\nΔε χρειάζονται ούτε εξαλλοσύνες ούτε πολύ αισιόδοξα μηνύματα και προφανώς, ούτε απαισιόδοξα. Επειδή ακούω κριτική για το αν έχουν βγει αυτή την περίοδο πολλά έργα ή νέες δημοπρασίες: Μπορούσα να έχουν βγει πάρα πολλά. Μπορούσαμε να μεταφέρουμε δισεκατομμύρια, είναι εδώ ο Γενικός Γραμματέας Υποδομών, να μεταφέρουμε δισεκατομμύρια δισεκατομμυρίων, έργα, από τη μία χρονιά στην άλλη.\nΜπορούμε να συνεχίζουμε να δεσμεύουμε οικονομικούς πόρους, αλλά να μη γίνονται έργα. Δηλαδή αυτό που κληρονομήσαμε, είναι η μεταφορά την τελευταία 15ετία και η δέσμευση ποσών από το Πρόγραμμα Δημοσίων Επενδύσεων, πολλών ποσών, πολλών έργων, από τη μια χρονιά στην άλλη, για έργα που έπρεπε να έχουν κάνει οι Δήμοι που δε θα τα κάνουμε ποτέ, για έργα που έπρεπε να κάνουν οι Περιφέρειες που επίσης δε θα τα κάνουν ποτέ και για έργα που έπρεπε να κάνει το Υπουργείο και δε θα τα κάνει ποτέ.\nΈχουμε συγκεκριμένη λύση, είστε εδώ όλοι να το γνωρίζετε, για το πώς ξεπερνάμε το θέμα των απαλλοτριώσεων, όλοι οι φορείς που έχουν πρόβλημα μπορούν να τα στέλνουν στο Υπουργείο και να προχωράνε οι απαλλοτριώσεις εντασσόμενες στο άρθρο 7Αας είναι και μικρά έργα.\nΑυτό είναι μια κυβερνητική απόφαση. Το ίδιο ισχύει για τις αρχαιολογικές εργασίες, με τις προβλέψεις που έχουν γίνει, για να μην έχουμε τις γνωστές παθογένειες, αλλά από κει και πέρα πρέπει να ξεπεράσουμε κι εμείς τον κακό μας εαυτό. Δε βγαίνουν τα έργα με τις εκπτώσεις που δίνονται, δε βγαίνουν τα έργα με στρεβλές μελέτες, δε βγαίνουν τα έργα με Δημόσιες Υπηρεσίες που δε μπορούν ν’ ανταποκριθούν στον έλεγχο μιας μελέτης ή στην καλή επίβλεψη της κατασκευής.\nΘα ήθελα να σας παρακαλέσω να συμμετέχετε όλοι σ’ αυτή τη δουλειά με όλες σας τις δυνάμεις, και στην εκπόνηση του στρατηγικού σχεδίου για τις υποδομές και στην ιεράρχηση των υποδομών που οφείλουμε να κάνουμε, αλλά και στη δόμηση δομών στο Ελληνικό Δημόσιο, στο σύστημα παραγωγής έργων και στα ηλεκτρονικά συστήματα.\nΑν μη τι άλλο, οι συλλογικοί επιστημονικοί φορείς μας και οι συνδικαλιστικοί φορείς μας, έχουν και την οικονομική δυνατότητα, άλλοι, και το προσωπικό και τις δυνάμεις και τα μέλη, άλλοι, για να εισφέρουν σ’ αυτή την προσπάθεια, του να φτιάξουμε δομές και κεντρικά ηλεκτρονικά συστήματα να μπορέσει να προχωρήσει η χώρα.\nΔΗΜΟΣΙΑ ΕΡΓΑΟΔΙΚΑ ΕΡΓΑΣΥΝΕΔΡΙΟ ΥΠΟΔΟΜΩΝ ΚΑΙ ΜΕΤΑΦΟΡΩΝΧΡΗΣΤΟΣ ΣΠΙΡΤΖΗΣ\nΓ. Δέδες: Στα 6,98 δισ. ευρώ η τελ...\nΒ. Χαλκιάς: Η Ελλάδα διαθέτει 1.84...


Χαμός με τις κάπες... χαμός. Η χαρά του... βοσκού γίναμε. Θα μου πεις, είναι ακόμα νωρίς, εδώ ακόμα δεν μαζέψαμε τα μαγιερά μας και τις τσάντες θαλάσσης, αλλά τι να κάνω; Να μην στο πω, να ξέρεις;\nΚαλά, μη φανταστείς κιόλας ότι η κάπα είναι για μεγάλα κρύα... μπάζει από παντού. Άσε που υπάρχουν και κάτι λεπτούλες, που μια χαρά την κάνουν την δουλειά τους αυτή την εποχή. Αντί για ζακετούλα, τσουπ, βάζεις την κάπα σου (...παίρνεις και την γκλίτσα σου... όχι, εντάξει... παρασύρθηκα).\nΚαι κοίτα τι ωραία που τις φοράνε αυτές οι λελέκες στα εξωτερικά βρε παιδάκι μου... με τι στυλ... με τι αυτοπεποίθηση... Σου διαλύουν κάθε αμφιβολία και παραλληλισμό με βουκολική ζωή. Είναι όμως και το οδικό δίκτυο που παίζει ρόλο. Όλες με ψηλοτάκουνα είναι. Εμ, όσο να πεις δείχνει αλλιώς. Σε εμάς, ακόμα και Βαλαωρίτου... ανισόπεδη διάβαση είναι.\nΕυτυχώς δεν λες, που είναι τις μόδας τα πιο χοντρά τακούνια; Κοίτα, και με ένα ζευγάρι κομψά flat μποτάκια να τη βάλεις την κάπα ωραία θα είναι. Και όπου βλέπεις animal print γόβες, εσύ να σκέφτεσαι... animal print slippers.\nΌσο να πεις, είναι πιο chic ρούχο η κάπα. Πάει υπέροχα με pencil φούστα ή με φούστα γενικώς, αλλά δείχνει πολύ ωραία και με skinny παντελόνια. Γενικά, ο κανόνας είναι ότι αφού το πάνω μέρος έχει πολύ όγκο, το κάτω μέρος του σώματος δεν πρέπει να έχει καθόλου. Δηλαδή, κάπα και maxi... δεν παίζει.\nΚαι τώρα... κάπες:\nasos €77,14 (δες το εδώ)


Νέα κινητοποίηση νοσοκομειακών γιατρών: Τιμούμε την μνήμη των συναδέλφων μας, που έχασαν την ζωή τους στην πρώτη γραμμή της μάχης κατά της πανδημίας. – ΤΡΙΚΚΗPress – Τα νέα των Τρικάλων\nΝέα κινητοποίηση νοσοκομειακών γιατρών: Τιμούμε την μνήμη των συναδέλφων μας, που έχασαν την ζωή τους στην πρώτη γραμμή της μάχης κατά της πανδημίας. Reviewed by Momizat on Απρ 24 . Στις 7 Απριλίου, με την μαζική κινητοποίηση έξω από το Γ.Ν.Τρικάλων, η φωνή μας ακούστηκε δυνατά και σπάσαμε το φίμωτρο. Το κύμα αλληλεγγύης που εκδηλώθηκε από Στις 7 Απριλίου, με την μαζική κινητοποίηση έξω από το Γ.Ν.Τρικάλων, η φωνή μας ακούστηκε δυνατά και σπάσαμε το φίμωτρο. Το κύμα αλληλεγγύης που εκδηλώθηκε από Rating: 0\nΝέα κινητοποίηση νοσοκομειακών γιατρών: Τιμούμε την μνήμη των συναδέλφων μας, που έχασαν την ζωή τους στην πρώτη γραμμή της μάχης κατά της πανδημίας.\nΣτις 7 Απριλίου, με την μαζική κινητοποίηση έξω από το\nΓ.Ν.Τρικάλων, η φωνή μας ακούστηκε δυνατά και σπάσαμε το\nΤο κύμα αλληλεγγύης που εκδηλώθηκε από σωματεία,\nσυλλογικότητες, μαζικούς φορείς, αποτελούν πολύτιμη\nΤην Τρίτη στις 28 Απριλίου προχωράμε σε νέα πανελλαδική\nΤο Δ.Σ. της Ε.Ι.Ν.Κ.Υ.Ν.Τ. θέλοντας να αναδείξει και τα χρόνια\nπροβλήματα στην πολύπαθη Π.Φ.Υ., όπου συνάδελφοι δίνουν\nκαθημερινά την μάχη για την υγεία με υποτυπώδη μέσα, καλεί μαζικούς φορείς και σωματεία της ΚΑΛΑΜΠΑΚΑΣ σε συμβολική παράσταση διαμαρτυρίας, την Τρίτη 28-4-2020 στις 11.00π.μ, έξω από την είσοδο του Κ.Υ.ΚΑΛΑΜΠΑΚΑΣ.\nπαίρνουμε όλα τα απαραίτητα μέτρα αυτοπροστασίας.\n Μονιμοποίηση όλων των επικουρικών και όλων των\nσυμβασιούχων, χωρίς όρους και προϋποθέσεις.\n Προσλήψεις όλου του αναγκαίου υγιειονομικού προσωπικού(\nιατροί, νοσηλευτές, φύλακες, τραυματιοφορείς κ.α.)σε\nνοσοκομεία και Κ.Υ.\n Ιατροτεχνολογικό εξοπλισμό σε όλα τα Κ.Υ.\n Ατομικά μέσα και μέτρα προστασίας για την ασφάλεια των\n Ένταξη στα Β.Α.Ε.\n Διενέργεια μαζικών test για Covid-19 σε όλους τους\nΟμόφωνα το Δ.Σ. της Ε.Ι.Ν.Κ.Ν.Τ


ΠΕΡΙΠΤΩΣΗ ΡΟΥΒΙΚΩΝΑΣ/ΕΠΙΤΕΛΟΥΣ./ΤΟΠΟΘΕΤΗΣΗ ΓΙΑ ΤΗΝ ΠΡΟΛΗΨΗ-ΑΝΤΙΜΕΤΩΠΙΣΗ ΡΟΥΒΙΚΩΝΑ. ΕΙΝΑΙ ΚΑΙΡΟΣ ΓΙΑ ΣΟΒΑΡΟΤΗΤΑ ΚΑΙ ΠΡΟΤΑΣΕΙΣ. ΚΟΥΡΑΣΤΗΚΑΜΕ ΑΠΟ ΤΑ ΛΟΓΙΑ ΑΧΡΗΣΤΩΝ ΨΕΥΤΟΑΝΑΛΥΤΩΝ-ΜΠΑΡΟΥΦΟΛΟΓΩΝ ΣΥΝΔΙΚΑΛΙΣΤΩΝ ΚΑΙ ΑΝΕΠΑΡΚΕΣΤΑΤΩΝ ΠΟΛΙΤΙΚΩΝ. - Activenews.gr\nYou are here: Home / ΑΠΟΨΕΙΣ / ΠΕΡΙΠΤΩΣΗ ΡΟΥΒΙΚΩΝΑΣ/ΕΠΙΤΕΛΟΥΣ./ΤΟΠΟΘΕΤΗΣΗ ΓΙΑ ΤΗΝ ΠΡΟΛΗΨΗ-ΑΝΤΙΜΕΤΩΠΙΣΗ ΡΟΥΒΙΚΩΝΑ. ΕΙΝΑΙ ΚΑΙΡΟΣ ΓΙΑ ΣΟΒΑΡΟΤΗΤΑ ΚΑΙ ΠΡΟΤΑΣΕΙΣ. ΚΟΥΡΑΣΤΗΚΑΜΕ ΑΠΟ ΤΑ ΛΟΓΙΑ ΑΧΡΗΣΤΩΝ ΨΕΥΤΟΑΝΑΛΥΤΩΝ-ΜΠΑΡΟΥΦΟΛΟΓΩΝ ΣΥΝΔΙΚΑΛΙΣΤΩΝ ΚΑΙ ΑΝΕΠΑΡΚΕΣΤΑΤΩΝ ΠΟΛΙΤΙΚΩΝ.\nΤου Δρ Αθανασιου Ε.Δρουγου\n« Επιτελους .Τοποθετηση για την προληψη-αντιμετωπιση ρουβικωνα. Ειναι καιρος για σοβαροτητα και προτασεις. Κουραστηκαμε απο τα λογια αχρηστων ψευτοαναλυτων–μπαρουφολογων συνδικαλιστων και ανεπαρκεστατων πολιτικων.»\nΕσωτερική Ασφάλεια – Ρουβίκωνας\nΣε προηγούμενο άρθρο-τομή για την εσωτερική ασφάλεια αναφέρθηκα στο θέμα των προσφύγων, μεταναστών και λαθρομεταναστών. Η εσωτερική ασφάλεια βέβαια έχει και πολλούς άλλους κινδύνους να αντιμετωπίσει, όπως το κοινό έγκλημα, το οργανωμένο έγκλημα, τα ναρκωτικά, και σωρεία άλλων απειλών που επηρεάζουν την ασφάλεια τόσο του συγκροτημένου κράτους όσο και των πολιτών, ατομικά και ως σύνολο. Σε αυτή την κατηγορία απειλών εντάσσονται και ομάδες ταραχοποιών που προκαλούν με τη συμπεριφορά τους, προξενούν ζημιές σε περιουσίες, και με τις δράσεις τους είναι πιθανόν να θέσουν σε κίνδυνο την υγεία ή ακόμα και τη ζωή πολιτών. Μεταξύ τέτοιων ομάδων, ιδιαίτερη διασημότητα έχει αποκτήσει ο «Ρουβίκωνας» ή οι Ρουβίκωνες όπως αποκαλούνται τα μέλη του. Γι’ αυτό το λόγο καλό θα ήταν να εξετάσουμε λίγο βαθύτερα αυτή τη «συλλογικότητα», όπως την έχουν βαφτίσει.\nΠριν αρχίσω την ανάλυσή μου, κρίνω σκόπιμο να ξεκινήσω από την ίδια την ονομασία του, διότι όπως είπε και ο αρχαίος ημών πρόγονος Αντισθένης, «αρχή σοφίας ονομάτων επίσκεψις». Ο Ρουβίκωνας (Rubicone) είναι ποταμός στη βόρεια Ιταλία που εκβάλλει στην Αδριατική θάλασσα. Στη ρωμαϊκή εποχή ο νόμος απαγόρευε στους Ρωμαίους στρατηγούς να τον διαβούν με τις λεγεώνες τους, ώστε να αποτραπεί η είσοδος στρατευμάτων στην Ιταλία κι έτσι να αποφευχθεί το ενδεχόμενο πραξικοπήματος ή εμφυλίου πολέμου. Το 49 π.Χ. ο Ιούλιος Καίσαρ αποφάσισε να περάσει το Ρουβίκωνα, πριν συγκρουστεί με τον Πομπήιο, και τότε μάλιστα αναφώνησε την περίφημη ιστορική φράση «ο κύβος ερρίφθη» (alea jacta est). Έκτοτε, η φράση «διέβη τον Ρουβίκωνα» έχει την έννοια ότι κάποιος έλαβε συνειδητά μια απόφαση για ριψοκίνδυνη ενέργεια (κατά κανόνα σύγκρουση) με απρόβλεπτες και πιθανώς επικίνδυνες συνέπειες, και μάλιστα η απόφασή του αυτή είναι οριστική και αμετάκλητη.\nΑπό αυτά και μόνο μπορεί να συμπεράνει κάποιος ότι σκοπός ύπαρξης του «Ρουβίκωνα» είναι η συνειδητή σύγκρουση μέσα σε ένα εμφυλιοπολεμικό κλίμα, αδιαφορώντας για τις συνέπειες που αυτή θα μπορούσε να έχει (κοινωνικές, οικονομικές, πολιτικές, υγείας κλπ). Οδηγούμαι λοιπόν στη σκέψη ότι δεν πρόκειται για μια γλυκανάλατη συλλογικότητα τάχα αριστερών ψευτοπροοδευτικών θολοκουλτουριάρηδων που τους ενδιαφέρει η προσωπική τους προβολή, είτε για λόγους ιδεολογίας είτε για επίτευξη προσωπικών επιδιώξεων στην πολιτική. Αντίθετα, οι στόχοι που επιλέγουν, ο τρόπος δράσης τους και η επαναστατική ρητορική τους παραπέμπουν σε μια οργάνωση δομημένη από ανθρώπους που γνωρίζουν, και δεν απέχουν πολύ από αυτά τρομοκρατικών οργανώσεων. Σε καμία περίπτωση δεν επιχειρώ να αναβαθμίσω τον Ρουβίκωνα σε τρομοκρατική οργάνωση ούτε και υπονοώ οτιδήποτε πέρα όσων γράφω. Θα αναφερθώ παρακάτω εκτενέστερα σε αυτόν τον κίνδυνο. Οφείλω όμως να επισημάνω από την αρχή τις ομοιότητες στις δομές και στους τρόπους δράσης τους, από το πρώτο βήμα (επιλογή των στόχων) μέχρι το τελευταίο (βιντεοσκόπηση και δημοσιοποίηση για επικοινωνιακή εκμετάλλευση).\nΠολλά λέγονται για τις πιθανές σχέσεις και διασυνδέσεις μεταξύ Ρουβίκωνα και ΣΥΡΙΖΑ. Δεν είμαι σε θέση να αποδείξω τίποτα από τα λεγόμενα αυτά ούτε και θέλω να πιστεύω ότι ισχύει κάτι τέτοιο μέχρι απόδειξης του εναντίον.. Αν τυχόν ίσχυε, αν υπήρχε πολιτική καθοδήγηση και κατεύθυνση για τις δράσεις τους, αν η πρόκληση εμφυλιοπολεμικού κλίματος στην ήδη ταλαιπωρημένη και εξαντλημένη ελληνική κοινωνία ήταν επιλογή του ίδιου του κυβερνώντος κόμματος, αυτό θα ήταν άκρως επικίνδυνο τόσο για τη δημοκρατία μας όσο και την κοινωνική συνοχή. Ωστόσο, μου κάνει ιδιαίτερη εντύπωση η ανοχή που δείχνει η κυβέρνηση στο Ρουβίκωνα, και μάλιστα η προστατευτική ρητορική πολλών βουλευτών του ΣΥΡΙΖΑ, οι οποίοι βρίσκουν συνεχώς δικαιολογίες για τις ενέργειές του, τον παρουσιάζουν ως «συλλογικότητα», υποβαθμίζουν τη σημασία των αποτελεσμάτων και των συνεπειών τους, αποφεύγουν να καταδικάσουν τις δράσεις του (συνήθως καλύπτονται πίσω από τη στερεότυπη δήλωση «καταδικάζουμε τη βία απ’ όπου κι αν προέρχεται»), ενώ προσπαθούν επίμονα να αλλάξουν το θέμα της συζήτησης κάθε φορά που γίνεται ερώτηση ή λόγος για το Ρουβίκωνα (πχ υποστηρίζουν ότι θα έπρεπε να μιλάνε για πιο σοβαρά θέματα όπως η έξοδος από τα μνημόνια, η τουρκική προκλητικότητα κλπ). Αυτή η ανοχή και προστασία είναι ύποπτη και κάθε άλλο παρά καθησυχάζει τους όποιους συνειρμούς περί διασυνδέσεων.\n2. Διχασμός της κοινωνίας. Η πολιτική εκμετάλλευση των ενεργειών και των αποτελεσμάτων τους από κάθε πολιτική παράταξη, είτε πρόκειται για υποστήριξη, κάλυψη, ανοχή ή καταδίκη, είτε για οποιαδήποτε ρητορική (ήπια ή σκληρή), δίνουν έδαφος σε διχασμό της κοινωνίας, σε μια περίοδο μάλιστα που προέχει η ομοψυχία.\n3. Πολιτικές συνέπειες. Δεν μπορεί κάποιος να περιμένει από σοβαρά κράτη, οι πρεσβείες των οποίων δέχονται επιθέσεις από το Ρουβίκωνα, να αντιμετωπίζουν με σοβαρότητα μια κυβέρνηση που δείχνει είτε απρόθυμη είτε αδύναμη να τις προστατεύσει και να πατάξει τέτοιες συμπεριφορές.\n4. Πρόκληση ζημιών. Οι δράσεις του Ρουβίκωνα συνοδεύονται συνήθως από πρόκληση ζημιών, είτε σε ιδιωτικές περιουσίες είτε σε δημόσια. Οι πρώτες επιβαρύνουν τους άτυχους ιδιώτες ενώ τις δεύτερες καλούνται να τις πληρώσουν από τους φόρους τους οι άγρια φορολογούμενοι πολίτες.\n6. Τρομοκρατία. Η διεθνής τρομοκρατία αναζητά πιθανούς συνεργάτες σε κάθε ευκαιρία. Οι ιθύνοντες παρακολουθούν συστηματικά τις δράσεις και τη διεισδυτικότητα των διαφόρων αναρχικών ομάδων και εξτρεμιστικών οργανώσεων σε παγκόσμιο επίπεδο. Αν κρίνουν ότι μπορούν να προσεταιριστούν κάποιες από αυτές, τις προσεγγίζουν αρχικά σε ιδεολογικό επίπεδο, και στη συνέχεια τις δελεάζουν με προβολή, καθοδήγηση, χορήγηση τεχνογνωσίας και εξοπλισμού, χρηματοδότηση, και ότι άλλο θα μπορούσε να ενδιαφέρει κατά περίπτωση. Με αυτό τον τρόπο αποκτούν πρόσβαση στο εσωτερικό των χωρών στις οποίες δραστηριοποιούνται αυτές οι αναρχικές ομάδες και εξτρεμιστικές οργανώσεις, αναλαμβάνουν αρχικά τον ιδεολογικό έλεγχο και αργότερα τον επιχειρησιακό σχεδιασμό τους, και τελικά εκμεταλλεύονται την όποια αποδοχή και διεισδυτικότητά τους για την επίτευξη των δικών τους σκοπών. Δεν κινδυνολογώ, οφείλω όμως να επισημάνω τον κίνδυνο εξέλιξης «συλλογικοτήτων» όπως ο Ρουβίκωνας σε κάτι πολύ πιο επικίνδυνο.\nΟ Υπουργός Προστασίας του Πολίτη σε συνέντευξή του στο Γιώργο Παπαδάκη (πρωί 23 Μαΐου 2018), ερωτηθείς για το τι κάνει η Ελληνική Αστυνομία στο θέμα του Ρουβίκωνα, είπε ότι η Αστυνομία κάνει ότι μπορεί. Ελπίζω να είπε ψέματα. Αρνούμαι να πιστέψω ότι η Ελληνική Αστυνομία δεν μπορεί να κάνει κάτι παραπάνω από μερικές προσαγωγές και συλλήψεις κουκουλοφόρων που αργότερα αφήνονται ελεύθεροι επειδή δεν υπάρχουν επαρκή στοιχεία. Αν δεν μπορεί να κάνει κάτι παραπάνω με το Ρουβίκωνα, τότε θα πρέπει να υποθέσω ότι η εξάρθρωση των σπειρών ναρκωτικών, λαθρεμπορίου, οργανωμένου εγκλήματος κλπ, τα οποία έχει πετύχει, δεν αποτελούν προϊόντα ικανότητας αλλά απλή τύχη. Ειλικρινά πιστεύω ότι η Αστυνομία μπορεί να κάνει πολλά περισσότερα στο θέμα του Ρουβίκωνα, αλλά μάλλον ισχύει αυτό που ακούγεται από πολλά στελέχη της, ότι δηλαδή τα χέρια τους είναι δεμένα από την πολιτική ηγεσία. Και σε αυτό το σημείο έχουν τεράστιες ευθύνες τόσο ο πρωθυπουργός όσο και οι Υπουργοί Προστασίας του Πολίτη και Δικαιοσύνης.\n• Συνειδητοποίηση εκ μέρους όλων των πολιτικών δυνάμεων, και κυρίως της κυβέρνησης, ότι ο Ρουβίκωνας και άλλες παρόμοιες οργανώσεις αποτελούν πρόβλημα που πρέπει να αντιμετωπισθεί.\n• Αντιμετώπιση του Ρουβίκωνα με τον ίδιο τρόπο που αντιμετωπίζονται οι λοιπές οργανώσεις που ενεργούν εκτός των ορίων του νόμου (πχ με τα ίδια κριτήρια που αντιμετωπίζονται οι δράσεις των εγκληματικών οργανώσεων, τότε με το θέμα της Χρυσής Αυγής κλπ).\n• Νομοθετικές ρυθμίσεις που να επιτρέπουν στη Δικαιοσύνη να δικάζει γρήγορα τους συλλαμβανόμενους και να επιβάλλει συγκεκριμένες ποινές, μεταξύ των οποίων θα μπορούσε να είναι και η υποχρεωτική πληρωμή ή κατάσχεση περιουσιών για την αποκατάσταση των ζημιών που προκλήθηκαν.\n• Επικοινωνιακή επίθεση στο Ρουβίκωνα, σε συνεργασία με τα ΜΜΕ, κατάλληλες ιστοσελίδες και έγκυρους αναλυτές, ώστε να μειωθεί η όποια αποδοχή και τυχόν επιδοκιμασία των ενεργειών του από την κοινωνία.\n• Πολιτική βούληση που θα επιτρέπει την αντιμετώπιση του Ρουβίκωνα από την Αστυνομία.\n• Εξοπλισμός της Αστυνομίας με σύγχρονο εξοπλισμό και μέσα, κατάλληλα για την αντιμετώπιση ταραχών.\n• Έντονη δραστηριοποίηση πάνω στη συλλογή πληροφοριών για τις επικείμενες ενέργειες του Ρουβίκωνα. Αυτό το θεωρώ ιδιαίτερα σημαντικό, γι’ αυτό και θα επεκταθώ λίγο. Είναι λογικό να μην μπορεί η Αστυνομία να βρίσκεται παντού και να προστατεύει όλους τους πιθανούς στόχους. Οφείλει λοιπόν να έχει έγκαιρη ενημέρωση, ώστε να γνωρίζει πού και πότε πρέπει να εστιάσει την προσοχή της και να συγκεντρώσει τις δυνάμεις της. Υπάρχει πληθώρα τρόπων και μέσων που μπορούν να αξιοποιηθούν γι’ αυτού του είδους την «κατασκοπεία». Ενδεικτικά αναφέρω: εκμετάλλευση του συστήματος C4I, παρακολούθηση τηλεφωνικών συνδιαλέξεων, εντοπισμός ΙΡ υπολογιστών που χρησιμοποιούνται, εντοπισμός των εκτυπωτών στους οποίους τυπώνονται οι προκηρύξεις (οι σχετικοί ξέρουν ότι αυτό είναι δυνατόν), συστηματική παρακολούθηση στο ίντερνετ και ιδιαίτερα στις σελίδες κοινωνικής δικτύωσης, συλλογή πληροφοριών από πρόσωπα που γνωρίζουν αλλά φοβούνται να μιλήσουν (με χαρακτηρισμό τους ως προστατευόμενους μάρτυρες), απόκτηση πληροφοριών από μέλη του Ρουβίκωνα που συλλαμβάνονται ή προσάγονται, συλλογή και εξέταση γενετικού υλικού και λοιπών στοιχείων από τα σημεία των επιθέσεων, αξιοποίηση οπτικού υλικού απ’ όλα τα συστήματα επιτήρησης (δημόσια και ιδιωτικά) γύρω από τα σημεία των επιθέσεων, διείσδυση πρακτόρων στο Ρουβίκωνα για έγκαιρη πληροφόρηση από μέσα, προσεταιρισμός στελεχών του Ρουβίκωνα έναντι κινήτρων, μέθοδοι κατασκοπείας επί των οποίων δεν κρίνω σκόπιμο να επεκταθώ εδώ, συνεργασία με υπηρεσίες πληροφοριών άλλων χωρών που έχουν κλιμάκιά τους στην Ελλάδα (πχ οι ΗΠΑ), και τόσοι άλλοι τρόποι, παραδοσιακοί και σύγχρονοι. Το πώς ακριβώς θα γίνουν όλα αυτά είμαι βέβαιος ότι τα γνωρίζουν καλά και στην Αστυνομία και στην ΕΥΠ. Αν όμως ισχύει η δήλωση του Υπουργού, ότι η Αστυνομία κάνει ότι μπορεί, τότε προφανώς υπάρχει πρόβλημα και προσφέρομαι να αναλάβω οικειοθελώς και αμισθί την εκπαίδευση των στελεχών της Αστυνομίας σε αυτές τις μεθόδους, τόσο προσωπικά όσο και με τη συνδρομή εκλεκτών φίλων που γνωρίζουν.\nΕν κατακλείδι, πιστεύω ότι Ρουβίκωνας αποτελεί πραγματικό και σοβαρό πρόβλημα εσωτερικής ασφάλειας, με πραγματικές συνέπειες και πραγματικούς κινδύνους, και ως τέτοιο πρέπει να αντιμετωπισθεί. Είμαι βέβαιος ότι αυτό το αντιλαμβάνεται το μεγαλύτερο μέρος της κοινωνίας και των πολιτικών κομμάτων, πρωτίστως όμως πρέπει να το αντιληφθεί η κυβέρνηση. Διαφορετικά, ως κοινωνία θα συνεχίσουμε να αντιμετωπίζουμε τις ίδιες (και πιθανότατα χειρότερες) συνέπειες από τις δράσεις του Ρουβίκωνα και θα παρακολουθούμε για πολύ καιρό ακόμα τις ίδιες συζητήσεις, από τα ίδια άτομα, με τα ίδια επιχειρήματα.\nTagΔΙΧΑΣΜΟΣ. ΠΟΛΙΤΙΚΕΣ ΣΥΝΕΠΕΙΕΣ. ΡΟΥΒΙΚΩΝΑΣ συριζα ΤΟΥΡΙΣΜΟΣ. ΤΡΟΜΟΚΡΑΤΙΑ ΦΟΒΟΣ.


ΜΟΝΟΠΑΤΙΑ - ΚΕΑ\nΚατεβάστε την σχετική εφαρμογή με όλες τις πληροφορίες για τα μονοπάτια της Κέας και τα αξιοθέατα εδώ:\nΗ Κέα είναι ένας παράδεισος για τους περιπατητές καθώς διαθέτει ένα δίκτυο μονοπατιών, συνολικού μήκους 81 χλμ., με αρκετά από αυτά να είναι λιθόστρωτα. Τα μονοπάτια ήταν μέρος του αρχαίου οδικού δικτύου που κατά τον 7ο-6ο αιώνα συνέδεε τις πόλεις – κράτη μεταξύ τους. Σε όλα τα μονοπάτια υπάρχουν ξύλινες πινακίδες με πληροφορίες για τη διαδρομή και μικρές μεταλλικές πινακίδες με τον αριθμό του μονοπατιού. Βάλετε άνετα ρούχα και παπούτσια, εφοδιαστείτε με προμήθειες και αφήστε το νησί να σας αποκαλύψει τη μυστική γοητεία του.\nΚατεβάστε τον οδηγό για τα αξιοθέατα του νησιού και τις πεζοπορικές διαδρομές (σε pdf) εδώ:\nΕΛΛΗΝΙΚΑ | ΑΓΓΛΙΚΑ | ΓΕΡΜΑΝΙΚΑ\n1.Διαδρομή «Λέων»: Ιουλίδα – Λέων – Δοσωνάρι – Διασέλλι – Οτζιάς\nΜήκος: 5.100 μ. Ξεκινάτε από την Ιουλίδα ακολουθώντας την πινακίδα με την ένδειξη «Λέων». Περνώντας μέσα από στεγάδια, πρώτος σταθμός είναι ο περίφημος Λέοντας της Κέας, ένας βράχος, όπου πάνω του είναι σκαλισμένο ένα επιβλητικό λιοντάρι που, βυθισμένο στη μακαριότητα του, ατενίζει την Ιουλίδα. Ο Λέων ανάγεται στα αρχαϊκά χρόνια και οι μύθοι γύρω από αυτόν είναι πολλοί. Συνεχίζοντας το μονοπάτι, θα φτάσετε στη βρύση του Βενιαμίν που την συντροφεύει ένας υπεραιωνόβιος πλάτανος. Αφού ξεδιψάσετε με το γάργαρο νερό, θα ξαποστάσετε στη δροσιά του πλάτανου απολαμβάνοντας παράλληλα την μαγευτική θέα. Στη συνέχεια παίρνετε το δρόμο για το Δοσωνάρι, περπατώντας ανάμεσα σε βελανιδιές και αμυγδαλιές. Μετά από λίγο θα δείτε τα πρώτα σπίτια του Οτζιά και περνώντας από το Διασέλλι θα φτάσετε στην παραλία που σχηματίζεται στο μυχό του κόλπου Οτζιά.\n2. Διαδρομή «Έλιξος»: Ιουλίδα – Ρούκουνας – Κώμη – Άγιος Κωνσταντίνος – Μυλοπόταμος – Φλέα – Κορησσία\nΜήκος: 3.100 μ. Ξεκινώντας από την ξακουστή βρύση του Ροκομένου στην έξοδο της Ιουλίδας, όπου ο μύθος λέει ότι αν κανείς πιει από το νερό της θα παντρευτείς Τζιώτη ή Τζιώτισσα, κατηφορίζετε προς Κορησσία. Μετά από 1.800 μέτρα συναντάτε τον ναό του Αγίου Κωνσταντίνου και την ομώνυμη βρύση. Από εδώ ξεκινάει το λιθόστρωτο μονοπάτι που βρίσκεται πάνω στα χνάρια του αρχαίου δρόμου Ιουλίδας-Κορησσίας και διασχίζει την κοιλάδα των νερόμυλων, στην οποία ρέει το νερό της Φλέας, πλούσιας πηγής της Κέας. Από τον Μυλοπόταμο μπορείτε να βγείτε στον κεντρικό δρόμο που μετά από 2 χλμ. καταλήγει στην Κορησσία. Προτιμήστε όμως να συνεχίσετε στην περιοχή της Φλέας περπατώντας στη γεμάτη κυπαρίσσια ποταμιά. Κατά μήκος του ρυακιού, σώζονται 11 αλεστικοί νερόμυλοι, χαρακτηριστικά δείγματα τζιώτικης αρχιτεκτονικής, σε απόλυτη αρμονία με το περιβάλλον. Παλαιότερα, λειτουργούσαν όλο τον χρόνο και μαζί με τους ανεμόμυλους, άλεθαν σιτηρά και τροφοδοτούσαν με αλεύρι και ζωοτροφές τα χωριά. Σήμερα οι περισσότεροι είναι εγκαταλελειμμένοι ενώ κάποιοι κατοικούνται.\n3. Διαδρομή «Αρισταίος»: Ιουλίδα - Μεσαριά - Προφήτης Ηλίας - Αστρά - Ελληνικά - Άγιος Συμεών - Καρθαία\nΜήκος: 11.850 μ. Αυτή η διαδρομή συνέδεε την αρχαία Ιουλίδα με την αρχαία Καρθαία και κινείται στην ενδοχώρα της Κέας. Περιπλέκεται με το σημερινό κεντρικό οδικό δίκτυο με το οποίο διασταυρώνεται σε τέσσερα σημεία. Μπορείτε να το περπατήσετε από την αρχή ακολουθώντας τη σήμανση αλλά έχετε επίσης τη δυνατότητα να περιηγηθείτε σε ορισμένα τμήματα του σαν μικρές ολοκληρωμένες διαδρομές. Αφετηρία είναι η Ιουλίδα. Ανηφορίζοντας το λιθόστρωτο από την πλατεία, φτάνετε στην πηγή Αγία Τριάδα. Μετά την πρώτη διασταύρωση με τον επαρχιακό δρόμο, το μονοπάτι συνεχίζει προς το σύμπλεγμα των παλιών ανεμόμυλων, αντιπροσωπευτικών δειγμάτων της τοπικής λαϊκής αρχιτεκτονικής. Ξανασυναντάτε τον επαρχιακό δρόμο μετά τον «παλιόμυλο» και συνεχίζετε το μονοπάτι που θα σας πάει προς τη περιοχή της Μεσαριάς και την όμορφη βρύση της. Στη Γυριστή θα ξαναβγείτε στον επαρχιακό δρόμο, για να συνεχίσετε στο μονοπάτι του Προφήτη Ηλία που οδηγεί στο ψηλότερο σημείο του νησιού. Όλη η διαδρομή είναι λιθόστρωτη και περνάει μέσα από δρυοδάσος. Μετά τον Προφήτη Ηλία βγαίνετε στον επαρχιακό δρόμο στην περιοχή Αστρά. Από εκεί θα περπατήσετε 1.700 μέτρα σε ασφαλτόδρομο ως την περιοχή Ελληνικά όπου ξύλινη ταμπέλα θα σας οδηγήσει στο μονοπάτι που καταλήγει στον αρχαιολογικό χώρο και την ακτή της Καρθαίας. Τόσο από τα Ελληνικά όσο και από τον Άγιο Συμεών μπορείτε να ακολουθήσετε εναλλακτικά τη διαδρομή 8 με προορισμό τον Άγιο Φίλιππο.\n4. Διαδρομή «Δρυς»: Μονή Επισκοπής - Σωτήρα - Περαμεριά - Τρία Μαδερικά - Συκαμιά\nΜήκος: 4.450 μ. Από την Ιουλίδα παίρνετε τον επαρχιακό δρόμο προς τις ανατολικές περιοχές της Τζιας. Από τον επαρχιακό δρόμο προς Ελληνικά – Κατωμεριά, στη θέση Γυριστή, μπαίνετε στο χωματόδρομο που θα σας οδηγήσει σε ένα σημαντικό βυζαντινό μνημείο, το μοναστήρι της Επισκοπής. Ο ναός έχει χτιστεί σε πολλά σημεία του με αρχαίο δομικό υλικό. Από εδώ θα ξεκινήσετε το οδοιπορικό σας. Πρώτος σταθμός είναι η Σωτήρα και η πηγή της. Καθώς όλη η περιοχή είναι κατάφυτη από βελανιδιές, θα διασχίσετε ένα τμήμα ενός από τα δρυοδάση της Κέας και ταυτόχρονα από τα ελάχιστα δάση βασιλικής δρυός που έχουν μείνει στο Αιγαίο. Επόμενος σταθμός είναι η τοποθεσία Τρία Μαδερικά. Από εδώ το τοπίο αλλάζει και γίνεται βραχώδες. Θα περπατήσετε σε απότομη πλαγιά αλλά στο τέλος θα αποζημιωθείτε από την πανέμορφη αμμουδιά της Συκαμιάς στην οποία καταλήγει. Αυτή τη διαδρομή μπορείτε να την ξεκινήσετε και από την Σωτήρα στην οποία σας οδηγεί ο επόμενος χωματόδρομος.\n5. Διαδρομή «Καρθαία» Κατωμεριά - Καλοδούκα- Πηγή Βαθυπόταμου\nΜήκος: 3.150 μ. Ο οικισμός της Κατωμεριάς βρίσκεται σε μια περιοχή με μεγάλη φυσική ομορφιά στην καρδιά της Κέας και η διαδρομή αυτή συνδέεται με τον ευρύτερο αρχαιολογικό χώρο της Καρθαίας. Φτάνοντας στη θέση Καλοδούκα θα δείτε την ομώνυμη πηγή, όπου διατηρούνται μέχρι σήμερα, αρχαία άνδηρα καλλιεργειών. Η πηγή Καλοδούκα και η πηγή του Βαθυποτάμου που θα συναντήσετε πιο κάτω είναι αρχαίες πηγές τροφοδοσίας της πόλης της Καρθαίας. Η διαδρομή αυτή μπορεί να συνδεθεί με τη διαδρομή 3, στη θέση Χειμωνική. Από εκεί, μονοπάτι κατά τόπους λιθόστρωτο οδηγεί στον Ατζερίτη της Κατωμεριάς, αποτελώντας έτσι μια εναλλακτική πορεία πρόσβασης στην Καρθαία, διαμέσου της ενδοχώρας του νησιού.\n6. Διαδρομή «Καρθαία»: Σταυρουδάκι - Πηγή Βαθυπόταμου - Καρθαία\nΜήκος: 2.300 μ. Το οδοιπορικό αυτό έχει αφετηρία τον οικισμό Σταυρουδάκι, 17 χλμ. από την Ιουλίδα. Μετά από 400 περίπου μέτρα χωματόδρομου, θα συναντήσετε το λιθόστρωτο μονοπάτι. Από κει, αφήνετε τη σύγχρονη Κέα πίσω σας και βυθίζεστε σε ένα από τα σημαντικότερα φυσικά και ιστορικά τοπία στις Κυκλάδες. Προχωρώντας στο αρχαίο μονοπάτι που διασχίζει την κοιλάδα του Βαθυπόταμου, σας αποκαλύπτεται σταδιακά όλη η πανίδα και η χλωρίδα του νησιού. Εδώ ανακαλύφθηκε το θέατρο και τμήμα του συστήματος υδροδότησης της πόλης. Στο τέλος αυτής της διαδρομής θα δείτε μπροστά σας να απλώνονται οι Μικρές Πόλες, ένας μοναχικός και επιβλητικός όρμος. Αφού ξαποστάσετε στην Παναγιά των Πολώ και βουτήξετε στα καταγάλανα νερά, μπορείτε να αρχίσετε την εξερεύνηση. Στο νότιο άκρο της λοφοσειράς της Άσπρης Βίγλας βρίσκεται η ακρόπολη της Καρθαίας, με τα σημαντικότερα οικοδομήματα της αρχαίας πόλης: το ναό της Αθηνάς και το ναό του Απόλλωνα. Δύο ακόμη κτίσματα, το πρόπυλο και το κτήριο D, βρίσκονται στο άνδηρο του ναού της Αθηνάς. Στα ανατολικά της Ακρόπολης, βρίσκεται το νεκροταφείο της πόλης. Στο σύνολο του αρχαιολογικού χώρου γίνονται σήμερα εργασίες ανάδειξης και συντήρησης.\n7. Διαδρομή «Καρθαία»: Χαβουνά – Άγιος Ταξιάρχης - Πηγαδάκι - Καλησκιά - Καρθαία\nΜήκος: 1.700 μ. Ο παραδοσιακός οικισμός Χαβουνά απέχει 18,5 χλμ. από την Ιουλίδα. Τα Χαβουνά ανήκαν στη χώρα της αρχαίας Καρθαίας και μέχρι σήμερα έχουν υποστεί ελάχιστες επεμβάσεις. Κατηφορίζοντας το λιθόστρωτο, έχοντας πάντα θέα προς τη θάλασσα, συναντάτε το εκκλησάκι του Αγίου Ταξιάρχη. Στη θέση Πηγαδάκι έχετε την ευκαιρία να δείτε ίχνη από ένα αγρόκτημα των κλασικών χρόνων, με περίβολο και πύργους. Μετά από μισή ώρα περίπου θα βρεθείτε σε μια παράκαμψη. Αν συνεχίσετε στον κύριο δρόμο, θα καταλήξετε στο ρέμα του Βαθυπόταμου, όπου η διαδρομή ενώνεται με τις προηγούμενες. Αν ακολουθήσετε την παράκαμψη, θα φτάσετε στην ερημική ακρογιαλιά της Καλησκιάς.\n8. Διαδρομή «Σείριος»: Ελληνικά - Χούχλη - Βρύσες - Άγιος Φίλιππος – Άγιος Συμεών\nΜήκος: 4.300 μ. Αφετηρία για αυτό το οδοιπορικό είναι τα Ελληνικά που απέχουν 10,3 χλμ. από την Ιουλίδα. Αν ξεκινήσετε από τον Άγιο Συμεών, η διαδρομή προς Άγιο Φίλιππο είναι συντομότερη. Από τον Άγιο Συμεών μπορείτε να ακολουθήσετε τη διαδρομή 3 προς Καρθαία. Μετά τα Ελληνικά, στη θέση Χούχλη, σώζεται τμήμα αρχαίου πύργου, που χρησιμοποιούνταν ως παρατηρητήριο για τον έλεγχο της περιοχής. Φτάνοντας στις Βρύσες θα δείτε τις πετρόχτιστες κατασκευές από τις οποίες περνάει το νερό ποτίζοντας τις γύρω καλλιέργειες. Η διαδρομή καταλήγει στην ερημική βοτσαλωτή ακρογιαλιά του Αγίου Φιλίππου.\n9. Διαδρομή «Άρτεμις»: Ιουλίδα - Μύλοι -Θόλος - Καλογεράδος - Αμαραθιά – Ελληνικά-Άγιος Παντελεήμονας-Παναγία Λουτριανή\nΜήκος: 5.500 μ. Αυτή η διαδρομή μέσα από ένα καταπράσινο τοπίο ξεκινά από τις νότιες παρυφές της Ιουλίδας, στη θέση Συνεταιρισμός, ανηφορίζοντας αρχικά στο Βουνό των Μύλων, σε υψόμετρο 500 μέτρων. Βαδίζοντας στη συνέχεια για αρκετό διάστημα σε αγροτικό δρόμο, θα συναντήσετε στην περιοχή του θόλου τον ιστορικό ναό του Αγίου Ιωάννη του Θεολόγου και έπειτα θα μπείτε στο πυκνό δρυοδάσος του Καλογεράδου. Διασχίζετε μια ρεματιά άγριας ομορφιάς και φτάνετε στο ξέφωτο με την εκκλησία του Αγίου Νικολάου, σημείο όπου η διαδρομή μπορεί να διαιρεθεί σε δύο μικρότερα τμήματα, επειδή εκεί υπάρχει οδική πρόσβαση. Το μονοπάτι συνεχίζει πάντα μέσα από το παρθένο δρυοδάσος στην Αμαραθιά και, λίγο πριν καταλήξει στα Ελληνικά, μετατρέπεται ξανά σε χωματόδρομο. Η διαδρομή αυτή συνδέεται στα Ελληνικά με τη διαδρομή 3 που οδηγεί στην Καρθαία. Στην αντίθετη κατεύθυνση, δυτικά, μπορείτε να διευρύνετε την πορεία σας προς τη μεταβυζαντινή Μονή του Αγίου Παντελεήμονα και την Αγία Ειρήνη, με τελικό προορισμό την Παναγία Λουτριανή, στα βάθη της δασωμένης λαγκαδιάς, όπου θα δείτε έναν ακόμη αρχαίο πύργο και άλλες σύγχρονές του εγκαταστάσεις.\n10. Διαδρομή «Υδρούσσα»: Βρύση Βενιαμίν - Άγιος Δημήτριος – Σπαθί\nΜήκος: 4.800 μ. Ακολουθώντας αρχικά την ίδια πορεία εξόδου από την Ιουλίδα με εκείνη που οδηγεί στον Οτζιά (Διαδρομή 1), φτάνετε στη βρύση του Βενιαμίν. Η θέση αυτή λειτουργεί σαν αφετηρία της διαδρομής, επειδή έχει και οδική πρόσβαση από τον επαρχιακό δρόμο Ιουλίδας προς Σπαθί και Καστρί. Μετά τη βρύση το μονοπάτι διακλαδώνεται και ο ανατολικός κλάδος του οδηγεί προς τον Άγιο Δημήτριο. Βαδίζοντας για 150 μέτρα στον επαρχιακό δρόμο, συναντάτε μια πινακίδα που σας εισάγει ξανά στο μονοπάτι. Κατηφορίζετε προς τη βαθειά ρεματιά του Σπαθιού, την πιο εντυπωσιακή του νησιού. Το μεγαλύτερο μέρος της πορείας γίνεται υπό σκιάν. Πλησιάζοντας στην κοίτη του χειμάρρου, θα παρατηρήσετε το σκαλωτό λιθόστρωτο που με συνεχείς γωνιώδεις ελιγμούς αποτελεί μοναδικό δείγμα της υπαίθριας τζιώτικης λαϊκής αρχιτεκτονικής. Μετά από μια πορεία μέσα από το χείμαρρο μέσα σε πυκνή βλάστηση, προσπερνώντας διάσπαρτες αγροικίες και ξωκλήσια στις πλαγιές, και καταλήγετε στην μεγάλη ειδυλλιακή αμμουδιά του Σπαθιού, όπου θα έχετε την ευκαιρία να κολυμπήσετε στα κρυστάλλινα νερά ή απλώς να ξαποστάσετε στην ψαροταβέρνα. Στη πλαγιά της ακτής που κλείνει τον όρμο από τα νότια, έχει εντοπιστεί θέση αρχαίου μεταλλείου.\n11. Διαδρομή «Ορκός»: Προφήτης Ηλίας - Λαούδη - Καμπούρη - Ορκός\nΜήκος: 4.200 μ. Βελάδο – Γρίκου – Πηγή Γεραντώνη – Παναγιά του Γρίκου Μήκος:1.900 μ. Διαδρομή που πρόσφατα χαρακτηρίστηκε ως «Διαδρομή Πολιτιστικού Ενδιαφέροντος» και που, ξεκινώντας από τον Προφήτη Ηλία, καταλήγει στον γραφικό όρμο του Ορκού. Την διαδρομή αυτή μπορείτε να την ξεκινήσετε και από την Ιουλίδα. Σ’ αυτή την περίπτωση, η πορεία μέχρι τον Προφήτη Ηλία ταυτίζεται με τη Διαδρομή «Αρισταίος» (αρ. 3). Από τον επαρχιακό δρόμο στο ύψος του Προφήτη Ηλία, η πορεία οδηγείται σε στενό χωματόδρομο, ο οποίος σε λίγο μετατρέπεται σε μονοπάτι. Στη συνέχεια, παίρνοντας μορφή λιθόστρωτου, η διαδρομή κατηφορίζει προς τη ρεματιά μέσα σε πυκνή βλάστη από βελανιδιές και ασφεντάμους. Στο τελευταίο τμήμα της, η πορεία εισέρχεται στο ρέμα, τερματίζοντας στον Ορκό, σε μια όμορφη αμμουδιά με δένδρα, καθαρή θάλασσα και εξοχικές κατοικίες. Εδώ υπάρχουν παλαιά μεταλλεία σιδήρου με επισκέψιμες στοές. Η επιστροφή μπορεί να γίνει με αυτοκίνητο σε ένα αρκετά καλό δρόμο. Στην ίδια διαδρομή και στην ευρύτερη εδαφική περιφέρεια «Βελάδο – Προφήτης Ηλίας» συμπεριλαμβάνεται ένας ειδυλλιακός περίπατος, που οδηγεί από τον επαρχιακό δρόμο Ιουλίδας – Κάτω Μεριάς στην περιοχή Βελάδο. Εκεί συναντάτε εκκλησάκια, αγροτικές κατοικίες, αλλά και σύγχρονα εξοχικά σπίτια. Από τη θέση Γρίκου, η πορεία κατηφορίζει σε λιθόστρωτη «στενή» με τοίχους ξερολιθιάς δεξιά κι αριστερά. Μέσα σε δάσος από βελανιδιές κατεβαίνετε τα σκαλοπάτια, περνάτε πάνω από την παλιά πηγή «Γεραντώνη» και καταλήγετε στο γραφικό ξωκλήσι της Παναγιάς του Γρίκου.\n12. Διαδρομή «Ποιήεσσα»: Σκλαβονικόλα - Πανάχρα - Αγία Μαρίνα - Ποίσσες - Παραλία Ποισσών\nΜήκος: 5.500 μ. Κατωμεριά – Πηγή Χιονάτου – Ποίσσες – Παραλία Ποισσών Μήκος: 4.700 μ. Στη θέση Σκλαβονικόλα, από τον επαρχιακό δρόμο Ιουλίδας – Ποισσών, στρίβετε δεξιά και παίρνετε το χωματόδρομο προς Βρόσκοπο. Μετά από 1,5 περίπου χιλιόμετρο, συναντάτε αριστερά είσοδο στο μονοπάτι με την πινακίδα Πανάχρα-Αγία Μαρίνα. Σε λίγη ώρα φθάνετε στον ερειπωμένο, αλλά αρκετά εντυπωσιακό αρχαίο (ελληνιστικό) Πύργο της Πανάχρας. Συνεχίζοντας στο ίδιο μονοπάτι, φθάνετε στον άλλο μεγαλύτερο Πύργο της Αγίας Μαρίνας, κλασικών-ελληνιστικών χρόνων, που στέκεται στο ύψος του παρά τους αιώνες, τους σεισμούς, τις επιδρομές και τις καταιγίδες που τον έχουν χτυπήσει. Δίπλα του βρίσκεται το κατάλευκο εκκλησάκι της Αγίας Μαρίνας, καθολικό παλαιάς μεταβυζαντινής Μονής. Σε μικρή απόσταση, θα συναντήσετε την ομώνυμη πηγή με τρεχούμενο νερό, που φημολογείται πως είναι το καλύτερο του νησιού. Αφήνοντας πίσω σας τον Πύργο, η πορεία ακολουθεί στενό αγροτικό δρόμο, που μετά από λίγο, στη θέση «Κρεμαστή», μετατρέπεται στο κατηφορικό μονοπάτι προς Ποίσσες. Στην εκπληκτική αυτή διαδρομή θα απολαύσετε την άγρια ομορφιά, βαδίζοντας στη βραχώδη βουνοπλαγιά και αγναντεύοντας απέναντι τη γραφική περιοχή «Πλαγιά», καθώς καταλήγει στο ρέμα. Με την κάθοδο στον κάμπο των Ποισσών, θα αποζημιωθείτε από το ήρεμο τοπίο με τα περιβόλια, τα οπωροφόρα δένδρα και τα σπίτια των ντόπιων καλλιεργητών. Όμως η μεγαλύτερη απόλαυση είναι το κολύμπι στην παραλία των Ποισσών με τη βελούδινη αμμουδιά. Στον ίδιο προορισμό καταλήγει κανείς αν, ξεκινώντας από τον Άγιο Νικόλαο της Κατωμεριάς, ακολουθήσει την υπέροχη σε θέα και κατάφυτη από δενδρώδη βλάστηση διαδρομή. Αφού περνά από την παλιά πηγή Χιονάτου, η πορεία καταλήγει στο μεγάλο ρέμα και από εκεί στην ακτή των Ποισσών. Η εναλλακτική αυτή διαδρομή ενώνεται με την προηγούμενη στο μεγάλο ρέμα, σε απόσταση 2 χιλιομέτρων από την παραλία.\n11. Διαδρομή «Ορκός»\n12. Διαδρομή «Ποιήεσσα»


Σελίδες δόξας και χρόνια ζόφου | Απόψεις | Η ΚΑΘΗΜΕΡΙΝΗ\nΣήμερα μετράμε 76 χρόνια από ένα ιστορικό γεγονός που είχε μεταμορφωτική ισχύ για τη χώρα μας, για την Ευρώπη, για τον κόσμο όλο. Ο πόλεμος, η εθνική μας επέτειος και, κυρίως, ό,τι ακολούθησε έχουν αποτυπωθεί και αποτιμηθεί ποικιλοτρόπως. Επιστρέφουμε με ένα διαφορετικό ερώτημα: Εάν ένας φωτογράφος που είχε απαθανατίσει μια εικόνα από την Ελλάδα εκείνης της περιόδου επέστρεφε σήμερα, στο ίδιο ακριβώς σημείο, τι θα έβρισκε; Ποιο ίχνος –κι αν– θα κατέγραφε; Θα μπορούσε να είναι η ζωή σε ένα σπίτι, ένα συμβάν σε κάποιο δρόμο της πόλης, το βλέμμα ενός παιδιού…\nΤο ερώτημα δεν είναι πρωτότυπο αλλά παράγωγο. Πέρυσι στη λονδρέζικη Tate Modern οργανώθηκε μια υποδειγματική σε σύλληψη και εκτέλεση έκθεση φωτογραφίας με τίτλο «Conflict–Time–Photography». Την είχαμε περιγράψει (3/01/2015): Σε κάθε αίθουσα, αποτυπώματα σημαντικών γεγονότων σε μία εκ των υστέρων ανάγνωση. Φωτογράφοι που επισκέφτηκαν περιοχές, θέατρα συγκρούσεων, μερικές μέρες, μήνες, χρόνια αργότερα. Από τον πόλεμο στο Αφγανιστάν, τον Α΄ Παγκόσμιο, από τον πόλεμο του Κόλπου, την Πτώση του Τείχους, τον Β΄ Παγκόσμιο, τη Χιροσίμα, το Βιετνάμ, την Ουκρανία κ.ο.κ. Από λίγες ημέρες έως 99 χρόνια μετά. Φωτογράφοι που επισκέφτηκαν πόλεις που καταστράφηκαν, ανθρώπους που «είδαν» τις καταστροφές. Πώς ήταν το Βερολίνο 35 χρόνια μετά το τέλος του Πολέμου, το Βιετνάμ 19 χρόνια μετά, πόλεις της Λιβύης 10 χρόνια μετά τον εμφύλιο, το Ναγκασάκι 10, 25 χρόνια μετά; Το διαφορετικό αυτό «timeline» αποκάλυπτε με τον πιο αποστομωτικό τρόπο τι σημαίνει ιστορική σύγκρουση, τη διάρκειά της στον χρόνο, το ίχνος που αφήνει. Εικόνα και μνήμη.\nΟ φωτογράφος του ’40 που θα επιχειρούσε την «επιστροφή» στο 2016 και οι εικόνες που θα έφερναν δίπλα δίπλα το τότε με το τώρα θα ήταν μία (ακόμη) ένδειξη ότι η Ιστορία δεν κουκουλώνεται.\nΤα τραύματα δεν επουλώνονται, ανακυκλώνονται με διαφορετική ένταση, στην καλύτερη περίπτωση επεξεργασμένα. Αποτυπωμένα σε τοπία, οδοστρώματα, σπίτια, αγρούς, ανθρώπινα βλέμματα. Είναι εκεί, 76 χρόνια μετά, εμπεριέχονται σε αντιδράσεις, συμπεριφορές, ζωές που παραμένουν καθηλωμένες στο «τραύμα», συντρίμμια ή προσπάθειες να «δουν», χωρίς εμπάθεια, τις συνέπειες. Τα ίχνη της σύγκρουσης υπάρχουν κάτω από το δέρμα σαν τους κρυμμένους κάτω από το χώμα κάλυκες.


Δέκα από τα ωραιότερα και πιο εντυπωσιακά αρχαιολογικά μέρη στον κόσμο – Παραθυρο\nΑναβολή των προγραμματισμένων δραστηριοτήτων του ...\nΣτην Πολωνία, το Biskupin, ο οικισμός της εποχής του σιδήρου, κατασκευάστηκε το 738 π.Χ., και το νερό που ανέβηκε με τον καιρό τον έκρυψε για χρόνια από τα ανθρώπινα μάτια. Όταν το νερό υποχώρησε το 1933, ένας ντόπιος δάσκαλος σχολείου το έδειξε σε αρχαιολόγους και άρχισαν οι ανασκαφές. Βρήκαν εργαστήρια, στάβλους και σπίτια, τα οποία πιθανότατα φιλοξενούσαν αρκετές εκατοντάδες άτομα. Το συγκρότημα περικυκλώνεται από έναν ενιαίο ξύλινο τοίχο και οι κάτοικοι εισέρχονται και εξέρχονται από τη μοναδική πύλη του.\nMonte Albán, η πρωτεύουσα των Zapotec στο Μεξικό.\nΤέλος ανάμεσα στις αριστουργηματικές περιοχές του κόσμου βρίσκονται και οι Δελφοί, εκεί που λειτούργησε το σημαντικότερο μαντείο του αρχαιοελληνικού κόσμου. Η πόλη αναφέρεται από τους ομηρικούς χρόνους με την ονομασία Πυθώ. Εξελίχθηκε σε πανελλήνιο κέντρο και ιερή πόλη των αρχαίων Ελλήνων. Ήταν κέντρο της δελφικής Αμφικτυονίας. Οι Δελφοί διατήρησαν τη σημαντική τους θέση μέχρι τα τέλη του 4ου αιώνα μ.Χ., οπότε δόθηκε οριστικό τέλος στη λειτουργία του μαντείου με διάταγμα του αυτοκράτορα Θεοδοσίου Α’.\nNazca Lines, τα υπέροχα ιερογλυφικά του Περού.\nTο Biskupin, της εποχής του σιδήρου στην Πολωνία.\nΔελφοί, Κεντρική Ελλάδα.\nGame Pass Shelter, η μεγάλη ανακάλυψη με δεκάδες χιλιάδες σχέδια στους βράχους του Αμαζόνιου.\nΔιεθνείς και τοπικούς νόμους παραβιάζουν αυτοί που διεξάγουν τις ανασκαφές στην τοποθεσία λόφος του ...


Ιδανικός αυτόχειρας ο Οβτσάροφ - Sportsland\nΑρχική / Πινγκ Πονγκ / Ιδανικός αυτόχειρας ο Οβτσάροφ\nΤο ματς της διοργάνωσης πραγματοποιήθηκε στο γύρο των «16» στο World Tour της Κίνας. Ο Λιν Γκαουγιουάν και ο Ντιμίτρι Οβτσάροφ προσέφεραν μεγάλες συγκινήσεις με τον Κινέζο αθλητή να πετυχαίνει μία παλικαρίσια νίκη, από αυτές που δύσκολα ξεχνάς… Αντίθετα συναισθήματα για τον Γερμανό που χωρίς καμία υπερβολή αυτοκτόνησε «πετώντας» 9 ματς μπολ!!!\nΤο τελικό 4-3 αδικεί τον Οβτσάροφ, ο οποίος προηγήθηκε με 3-2 στο σκορ, αλλά έχασε το 6ο σετ από 8-4 μπροστά. Αυτό δεν επηρέασε τον Γερμανό, ο οποίος στο 7ο σετ πήρε διαφορά ασφαλείας και προηγήθηκε με 10-6. Ο Λιν δεν τα παράτησε και κατάφερε να ισοφαρίσει. Ο Οβτσάροφ όμως δεν εκμεταλλεύτηκε τα επόμενα 4 ματς μπολ και όταν δεν τελειώνεις το παιχνίδι το… πληρώνεις. Ο Λιν πέρασε για πρώτη φορά στο σκορ στο 15-14, αλλά δεν τελείωσε εκεί το παιχνίδι. Το δεύτερο ματς μπολ δεν το άφησε να περάσει ανεκμετάλλευτο. Εκανε το 17-15 και πήρε μεγάλη νίκη!\nΣπουδαία πρόκριση στα προημιτελικά πήρε και ο Τίμο Μπολ, ο οποίος επικράτησε με 4-3 του Γιου Ζιγιάνγκ. Ο Κινέζος προηγήθηκε 3-2 και 10-7 στο έκτο σετ, αλλά δεν ήταν αρκετό για να πάρει την πρόκριση απέναντι στον μεγάλο Τίμο.


Οι αναλύσεις του Just Cause 3 στις κονσόλες\nΣύμφωνα με την Avalanche Studios, το επόμενο παιχνίδι τους, Just Cause 3, θα έχει διαφορετικές αναλύσεις στις κονσόλες. Συγκεκριμένα στο PS4 θα "τρέχει" σε 1080p, ενώ στο Xbox One θα είναι στα 900p.\n"Κάνουμε τόσα πολλά με τα physics και τα εφέ του χώρου, που πιστεύουμε ότι οι παίκτες θα το ευχαριστηθούν σε όποια κονσόλα και να το παίξουν", αναφέρει σε συνέντευξή του στο GamingBolt o director του παιχνιδιού, Roland Lesterin.\nΆξιο αναφοράς είναι ότι το προηγούμενο παιχνίδι της εταιρείας, Mad Max, "έτρεχε" σε αναλυση 1080p και στις 2 κονσόλες, ενώ μάλιστα είχε και λίγο καλύτερες επιδόσεις στο Xbox One. Πρόκειται για ίδιου τύπου παιχνιδι (sandbox) από την ίδια εταιρεία.\nΤο Just Cause 3 θα κυκλοφορήσει την 1η Δεκεμβρίου για PC, PS4 και Xbox One.\nAvalanche StudiosDestructionFree RoamJust CauseOpen WorldRicoSandboxSquare Enix\nAvalanche Studios, Destruction, Free Roam, Just Cause, Open World, Rico, Sandbox, Square Enix


Οι ετοιμασίες συνεχίζονται δυναμικά, το υπερπολυτελές σπίτι περιμένει τους νέους παίκτες του Big Brother 2, ο κορονοϊός, όμως, συνεχίζει να προκαλεί προβλήματα στην παραγωγή. Όλοι οι διαγωνιζόμενοι πρέπει να μπουν σε καραντίνα για 14 ημέρες πριν από την μεγάλη πρεμιέρα, ενώ απαραίτητη προϋπόθεση είναι ο εμβολιασμός.\nΚι εδώ είναι που εμφανίστηκαν τα πρώτα γκρι σύννεφα. Φαίνεται πως κάποιος από τους παίκτες αρνήθηκε να εμβολιαστεί, δηλώνοντας πως δεν είναι ακόμα σίγουρος για το εάν θέλει να κάνει το εμβόλιο, ή όχι. Έτσι, η παραγωγή του ριάλιτι έδωσε χρονικό περιθώριο μέχρι τις 13 Αυγούστου, προκειμένου να κάνει το μονοδοσικό εμβόλιο Johnson & Johnsonn.\nΎστερα, θα καταφέρει να μπει στο σπίτι και όλα θα συνεχίζουν κανονικά. Βέβαια, εάν ο παίκτης αρνηθεί να εμβολιαστεί, θα απαγορευτεί η είσοδός του στο ριάλιτι, με την παραγωγή να αναζητά -πιθανόν- τον αντικαταστάτη του. Όλα δείχνουν πως η μεγάλη πρεμιέρα θα γίνει τέλη Αυγούστου, με τον Γρηγόρη Γκουντάρα και τη Νάταλι Κάκκαβα να καλωσορίζουν τους διαγωνιζόμενους.\nΟ κορονοϊός -όπως πέρσι, έτσι και φέτος- θα φέρει μεγάλες αλλαγές στο Big Brother 2, αλλά και στους παίκτες. Όλα τα μέτρα προστασίας θα τηρηθούν, όπως και οι αποστάσεις στα Lives της Παρασκευής.\nΠΡΟΗΓΟΥΜΕΝΟ ΑΡΘΡΟΟλυμπιακοί Αγώνες: Δημοσιογράφος της ΕΡΤ για όσα δεν έδειξαν οι κάμερες\nΕΠΟΜΕΝΟ ΑΡΘΡΟΚάτι Ξαναψήνεται: Η Κωνσταντίνα Σπυροπούλου επίσημα στο ΣΚΑΪ


Άγιος Παντελεήμων - “Έναν χρόνο προσπαθώ να πάρω τα παιδιά μου - Μού έριχναν μπουνιές και κλοτσιές” | Libre\nΆγιος Παντελεήμων –…\nΆγιος Παντελεήμων – “Έναν χρόνο προσπαθώ να πάρω τα παιδιά μου – Μού έριχναν μπουνιές και κλοτσιές”\nΗ περιγραφή της κατάστασης που βίωναν τα μικρά παιδιά στον Αγιο Παντελεήμονα, ισοδυναμεί με κολαστήριο.\nΤα τρία παιδάκια 2, 3 και 6 ετών, βρέθηκαν να έχουν πληγές στα σώματά τους από κατσαρίδες και ποντίκια. Μιλώντας στην ΕΡΤ, ο διαχειριστής της πολυκατοικίας όπου διέμεναν μαζί με την μητέρα τους και τον σύντροφο της, είπε ότι η καθημερινότητά τους ήταν «φωνές και κλάματα» και κατήγγειλε όσα ανησυχητικά συνέβαιναν πίσω από τις κλειστές πόρτες του διαμερίσματος.\nΌπως είπε ο ίδιος: «Χτυπούσαμε την πόρτα να δούμε τι συμβαίνει. Δεν άνοιγε σε κανέναν και το μόνο που άκουγες στην επιμονή σου να μιλήσεις μαζί της ήταν “φύγε, φύγε”. Είχαμε κάνει πολλές προσπάθειες να βοηθήσουμε τα παιδιά, αλλά δεν φτάναμε στο τέλος. Την Τρίτη, με τη βοήθεια της Εκκλησίας, ήρθαμε αντιμέτωποι με το πρόβλημα, το οποίο δεν φανταζόταν κανείς ότι υπήρχε σε τέτοια έκταση. Δεν το αφήσαμε έτσι. Το κυνηγήσαμε».\nΜάλιστα, οι ένοικοι της πολυκατοικίας κατέθεσαν πως η συλληφθείσα στοίβαζε στο μπαλκόνι τα σκουπίδια της ή τα πετούσε από τον 3ο όροφο κάτω στον δρόμο αλλά και πως από το διαμέρισμα έβγαιναν διαρκώς κατσαρίδες.\nΟ διαχειριστής σημείωσε ακόμα πως κάθε φορά που κατέβαινε στο διαμέρισμα της μητέρας για να της θέσει τα ζητήματα η συλληφθείσα τον έδιωχνε αποκαλώντας τον: «ρουφιάνο που θέλει να της κλέψει τα παιδιά».\nΣύμφωνα με τα όσα του μετέφεραν κι άλλοι ένοικοι της πολυκατοικίας η μητέρα των τριών παιδιών και ο σύντροφος της έβγαιναν συχνά τα βράδια και αφήναν τα παιδιά μόνα στο σπίτι. Μάλιστα, άνθρωποι της εκκλησίας Παναγίας Γρηγορούσας στο Μοναστηράκι την είχαν δει να πουλάει εικόνες, και τα ανήλικα παιδιά της να ζητιανεύουν.\nΣημειώνεται ότι η μητέρα των τριών παιδιών (η οποία συνελήφθη μαζί με τον σύντοφο της) ζούσαν σε ένα διαμέρισμα που είχε καταντήσει τρώγλη. Το διαμέρισμα είχε ενοικιαστεί και πληρωνόταν από τον πατέρα των δύο παιδιών της (ηλικίας 2 και 4 ετών). Η μητέρα είχε αποκτήσει και ένα τρίτο παιδί, το μεγαλύτερο όλων, ηλικίας 6 ετών, με άλλον άνδρα.\nΤο συγκεκριμένο διαμέρισμα στον τρίτο όροφο της πολυκατοικίας στα Κάτω Πατησιά είχε νοικιαστεί από τον Μάρτιο του 2021. Ο πατέρας των δύο μικρότερων παιδιών που πλήρωνε το επάγγελμα είναι ναυτικός στο επάγγελμα. Πριν από λίγο καιρό κατά την επιστροφή του από ένα ταξίδι με το πλοίο, ο πατέρας των δύο παιδιών μετέβη στο διαμέρισμα όπου δέχτηκε σωματική και λεκτική επίθεση από την πρώην σύζυγό του και τον νέο σύντροφο της. Οι ίδιοι του απαγόρευαν συστηματικά την επικοινωνία με τα παιδιά του.\n“Έναν χρόνο προσπαθώ να πάρω τα παιδιά μου πίσω”\nΟ Γ.Τ πατέρας των δύο εκ των τριών παιδιών μίλησε στο Newsbeast για τις καταστάσεις που αντιμετώπιζε κάθε φορά που επισκεπτόταν το σπίτι όπου διέμεναν τα παιδιά του: «Σήμερα είμαι στον εισαγγελέα ανηλίκων για να πάρω χαρτί για να μπορέσω να δω τα παιδιά μου στο Παίδων. Από χτες που έγινε όλη αυτή η ιστορία δεν τα έχω δει ακόμα καλά-καλά. Τα είδα χτες για λίγο όταν μεταφέρθηκαν στο τμήμα. Τελευταία φορά που τα είχα δει ήταν τον περασμένο Μάρτη, στις αρχές του μήνα. Έγινε φασαρία. Ξαναπήγα δεύτερη φορά, με ξαναχτύπησαν.\nΜε χτυπούσε η ίδια και ο φίλος της. Μου έριξαν κλοτσιές, μπουνιές, με πέταξαν κάτω από τη σκάλα. Δεν μπορούσα να δω τα παιδιά μου με τίποτα, τα είχαν κλειδωμένα, είχαν κάνει και φραγή στα τηλέφωνα και δεν μου επέτρεπαν καμία επικοινωνία. Είχαν κάνει κατάληψη μέσα στο σπίτι, που της νοίκιασα εγώ για να βλέπω τα παιδιά όταν έρχομαι από τα ταξίδια. Και ξέρω ότι τα παιδιά έλεγαν και το άκουσα και εγώ: ‘θέλω τον μπαμπά μου’ και ‘θέλω τον μπαμπά μου’.\n»Είναι και τα τρία τους παιδιά μου. Το μεγαλύτερο αγόρι, που είναι από άλλον πατέρα, 6 μηνών το πήρα. Εγώ το μεγάλωσα. ‘Μπαμπά’ με λέει. Είχαμε ακόμα πιο δυνατή σχέση και από πατέρας-γιος. Ήμουν η αδυναμία του και ήταν η αδυναμία μου. Και αυτό το παιδί εγκαταλελειμμένο ήταν όταν το βρήκα σε αυτή την γυναίκα. Τελικά, πριν από ένα χρόνο με πέταξε έξω και από τότε είμαι στα δικαστήρια και τώρα προσπαθώ να κάνω το σύμφωνο συμβίωσης και περιμένω την απόφαση.\nΠόσα εξώδικα έστειλα στο αστυνομικό τμήμα για να δω τα παιδιά, ασφαλιστικά μέτρα, χίλια δικαστήρια έκανα, στην αστυνομία πήγαινα συνέχεια, ζήτησα βοήθεια από παντού για να πάρω τα παιδιά μου ενώ ενημερωνόμουν για το τι κάνουν από την πολυκατοικία…».\nΝα σημειωθεί πάντως εδώ ότι όπως έχει πει στο Newsbeast ο πρόεδρος του Χαμόγελου του Παιδιού, Κώστας Γιαννόπουλος, με αφορμή την καταγγελία για κακοποίηση της Τζωρτζίνας (από την γνωστή υπόθεση της Πάτρας) το 2014, , σε πάρα πολλές περιπτώσεις η παρέμβαση των αρχών στις υποθέσεις παιδικής κακοποίησης ή και παραμέλησης έρχεται πολύ αργά. Όπως μας έλεγε ο ίδιος: «Σε πολλές περιπτώσεις παιδιών που κακοποιούνται χάνεται κρίσιμος χρόνος. Όταν μια κοινωνική υπηρεσία λειτουργεί σωστά βάζει στο στόχαστρο και στο μικροσκόπιο συγκεκριμένες καταστάσεις και καταγγελίες.\nΠώς όμως να το κάνει εν προκειμένω στην Πάτρα; Με δύο κοινωνικούς λειτουργούς για μια ολόκληρη περιοχή; Και δεν πάσχει μόνο η Πάτρα δυστυχώς. Όταν για ένα παιδάκι κάναμε τέσσερις καταγγελίες στην Πάτρα και φοβόντουσαν να πάνε οι κοινωνικοί λειτουργοί σπίτι γιατί φοβόντουσαν τον πατέρα όπως έλεγαν και όποιες άλλες ήταν οι δικαιολογίες τότε και τελικά το παιδί βρέθηκε σκοτωμένο μέσα σε ένα ψυγείο; Πρώτη φορά τα ακούμε αυτά; Με τέσσερις καταγγελίες και δεν έγινε τίποτα;»\nΜιλώντας μας συγκεκριμένα για τη συγκεκριμένη υπόθεση του Άγιου Παντελεήμονα, ο κος Γιαννόπουλος επισήμανε χθες πως η καταγγελία στο «Χαμόγελο του Παιδιού» για τη συγκεκριμένη υπόθεση είχε γίνει στις 21/02/2022 με την παρέμβαση της αστυνομίας να έρχεται στις 07/04/2022.\nΤσίπρας: Πρώτιστο μέλημα μας πρέπει να είναι η…


«Η αποκριά» του Μ. Σαχτούρη – πίνακες των Ρουό και Σαγκάλ – Πολύτροπη Γλώσσα\nHomeTEXNHΛογοτεχνίαΔιάλογος ποίησης και ζωγραφικής«Η αποκριά» του Μ. Σαχτούρη – πίνακες των Ρουό και Σαγκάλ\nΗ αποκριά1, Μίλτος Σαχτούρης\nΟ χαρακτηρισμός που δίνει ο Μίλτος Σαχτούρης στην ποίησή του είναι Ζωγραφισμένη ποίηση. Ο ίδιος, μάλιστα, συνήθιζε να σχεδιάζει δίπλα από τα ποιήματά του.\nΑπό έκθεση στο Ιστορικό Αρχείο – Μουσείο Ύδρας, (παράλληλη έκθεση, με τον τίτλο: Ακριθάκης – Σαχτούρης, ποιος είναι ο τρελός λαγός )\nΈχει δηλώσει: Αγάπησα πολύ τους ζωγράφους. Αν δεν ήμουνα ποιητής, θα ήθελα να ήμουν ζωγράφος. Επηρεάστηκε περισσότερο από τους εξπρεσιονιστές Ρουώ και Σαγκάλ που αποδίδουν τον κόσμο του φανταστικού και του παραλόγου.\nΜακριά σ’ ένα άλλο κόσμο γίνηκε αυτή\n1Αρκετό από το υλικό για την Αποκριά του Σαχτούρη έχει αντληθεί από την εισήγηση της Β. Γκράτζου «Με αφορμή την «Αποκριά» του Μίλτου Σαχτούρη» σε ημερίδα για τα φιλολογικά μαθήματα του Λυκείου που έγινε στην Ανατολική Θεσσαλονίκη (06/12/2012) · βρίσκεται στην διεύθυνση: http://users.sch.gr/avakalou/imerides.htm\nMarc Chagall Το Παρίσι μέσα από το παράθυρό μου (1915)\nGeorge Rouault, Κεφάλι Κλόουν, 1948\nGeorge Rouault, Η παρέλαση, 1948\nΝα παρατηρήσετε προσεκτικά τους παραπάνω πίνακες και να προσπαθήσετε να εντοπίσετε κοινά στοιχεία με την Αποκριά του Μίλτου Σαχτούρη.\nΣτο ποίημα παρατίθενται επάλληλες εικόνες που αποδίδουν την εφιαλτική αποκριά που έζησε ο ποιητής μακριά σε μια άλλη εποχή. Σημειώνεται ότι το ποίημα γράφτηκε το 1947, κατά τη διάρκεια του εμφυλίου πολέμου. Να επιλέξετε μία από τις εικόνες και να την περιγράψετε ή να την αποδώσετε εικαστικά.\nΝα σχολιάσετε τον ρηματικό χρόνο που χρησιμοποιείται στο ποιητικό κείμενο.\nΜε αφορμή το ποίημα να συζητήσετε τον χαρακτηρισμό που δίνει για την ποίησή του ο Σαχτούρης: ζωγραφισμένη ποίηση. Έπειτα να βρείτε και άλλα ποιήματα του Σαχτούρη που επιβεβαιώνουν τον χαρακτηρισμό αυτό.\nΝα αποδώσετε με μορφή εικονογραφημένης ιστορίας την Αποκριά του Σαχτούρη.\nNα παρατηρήσετε τον πίνακα του Rouault Η παρέλαση και να συζητήσετε:\nΤι συμβαίνει; Σε ποιον χώρο και χρόνο μας παραπέμπει ο πίνακας; Ποια φαίνεται να είναι τα συναισθήματα των προσώπων που απεικονίζονται στον πίνακα;\nΝα προσέξετε τα χρώματα και την ισορροπία των σχημάτων.\nΠοια νομίζετε ότι είναι τα δυναμικά στοιχεία του πίνακα;\nΝα συγκρίνετε τον πίνακα Η παρέλαση με τους στίχους από την Αποκριά του Σαχτούρη:\nμόνο περνούσαν φάλαγγα στρατιώτες εν δυο\nέν δυο με παγωμένα δόντια.\nΝα γράψετε ένα κείμενο, ποιητικό ή πεζό, στο οποίο να δίνετε μια διαφορετική εικόνα της αποκριάς-σαν αυτή που έχετε εσείς ζήσει.


Δεν εγκρίθηκαν δύο έργα για σχολεία των Τρικάλων – ΤΡΙΚΚΗPress – Τα νέα των Τρικάλων\nΔεν εγκρίθηκαν δύο έργα για σχολεία των Τρικάλων Reviewed by Momizat on Οκτ 29 . Δύο έργα για την πόλη των Τρικάλων δεν εντάσσονται σε πρόγραμμα από το οποίο ζητούνταν χρηματοδότηση. Οι μη εγκρίσεις των έργων δεν δόθηκαν από τον αρμόδιο κατά Δύο έργα για την πόλη των Τρικάλων δεν εντάσσονται σε πρόγραμμα από το οποίο ζητούνταν χρηματοδότηση. Οι μη εγκρίσεις των έργων δεν δόθηκαν από τον αρμόδιο κατά Rating: 0\nΔύο έργα για την πόλη των Τρικάλων δεν εντάσσονται σε πρόγραμμα από το οποίο ζητούνταν χρηματοδότηση. Οι μη εγκρίσεις των έργων δεν δόθηκαν από τον αρμόδιο κατά τον νόμο περιφερειάρχη Θεσσαλίας. Πρόκειται για τα έργα “Αντισεισμική Ενίσχυση και Βελτίωση Εγκαταστάσεων του Συγκροτήματος Διδακτηρίων 2ου Γυμνασίου και 2ου Λυκείου Τρικάλων” και “Κατασκευή Επέκτασης 5ου Δημοτικού\nΣχολείου Τρικάλων”. Αμφότερα είχε ζητηθεί από τον Δήμο Τρικκαίων να ενταχθούν στον Άξονα Προτεραιότητας “Αειφόρος ανάπτυξη και ποιότητα ζωής Θεσσαλίας” του Επιχειρησιακού Προγράμματος “Θεσσαλία – Στερεά Ελλάδα – Ήπειρος”. Η μη έγκριση σημαίνει πως, προς το παρόν, χάνονται οι ευκαιρίες να ολοκληρωθούν νωρίτερα, αφού υπάρχει χρόνος για επανυποβολή των αιτήσεων. Το ερώτημα είναι, γιατί οι αρμόδιοι να παρουσιάσουν ολοκληρωμένους τους σχετικούς φακέλους, δηλαδή η Τεχνική Υπηρεσία, δεν το έπραξαν. Σύμφωνα με τις αποφάσεις του Περιφερειάρχη, στο μεν έργο για τα διδακτήρια των 2ου Γυμνασίου και Λυκείου\nΚριτήριο 07 – Λοιπά στοιχεία που προσδιορίζονται στην πρόσκληση, αφορούν την επαρκή πληρότητα και ωριμότητα της προτεινόμενης πράξης και αναγράφονται στο έντυπο Ε. Δεν επισυνάφθηκαν:\nα. Έγκριση δόμησης ή άλλη ανάλογη άδεια από την ΥΔΟΜ.\nβ. Εγκεκριμένο κτιριολογικό Πρόγραμμα.\nγ. Οι Η/Μ μελέτες.\nΓια το έργο του 5ου Δημοτικού, ισχύουν τα ίδια γενικά, αλλά δεν επισυνάφθηκαν:\nα. Έγκριση δόμησης.\nβ. Έγγραφα απόδειξης επίλυσης του ιδιοκτησιακού του οικοπέδου.\nΣημειώνεται ότι για το 20 Γυμνάσιο Λύκειο ο προϋπολογισμός ανέρχονταν σε 2 εκατ. ευρώ, για το δε 5ο Δημοτικό, σε 1,8 εκατ. ευρώ.\nΑν τρέξουν και υπάρχει χρόνος, θα μπορούσαν να ξεπεράσουν τις παραλείψεις. Γιατί, όμως, να φτάνουμε μέχρι εδώ;\n(Πρώτη δημοσίευση ΕΝΕΡΓΟΣ ΠΟΛΙΤΗΣ 28-10-13


Πρόεδρος IeSF “Στόχος η Ολυμπιάδα”\nΗ Διεθνής Ομοσπονδία Esports βάζει στόχο την Ολυμπιάδα.\nO πρόεδρος της Διεθνούς Ομοσπονδίας Esports – International e-Sports Federation (IeSF) -Jun Byung-hun έκανε γνωστό με δηλώσεις του στο The Korea Times πως γίνονται προσπάθειες να μπουν τα ηλεκτρονικά αθλήματα στην Ολυμπιάδα.\n“Η IeSF εργάζεται μαζί με τις χώρες μέλη της για να ενισχύσει τη θέση των eSports δίπλα στα άλλα αθλήματα όπως το ποδόσφαιρο ή το ποδόσφαιρο. Στόχος μας είναι να εξασφαλίσουμε μια θέση στην Διεθνή Ολυμπιακή Επιτροπή για να μπουν τα ηλεκτρονικά αθλήματα στους Ολυμπιακούς Αγώνες”, δήλωσε επί του θέματος.\nΤα ηλεκτρονικά αθλήματα έχουν προσελκύσει το ενδιαφέρον πολλών μεγάλων μέσων ενημέρωσης και αυτός είναι ο βασικός ο λόγος που οι άνθρωποι της ομοσπονδίας προσπαθούν να βρουν τρόπο να τα πάνε ακόμα ένα βήμα παραπέρα.\nΣύμφωνα με το eSports Observer, η Διεθνής Ομοσπονδία Esports ιδρύθηκε το 2008 με μόλις οκτώ χώρες μέλη. Μετά από μια 8ετία απαριθμεί 48 κράτη.\nValorant Patch 2.01:Notes- Nerfs σε Jett- Αλλαγές στον Split\nLeague Patch 11.2: Διόρθωση ενός προβλήματος στο mmr και αύξηση στα LP που παίρνουμε ανα νίκη\nΟμάδες “άλλαξαν” region για το Boston Qualifier\nΜετά το Warcraft και άλλα παιχνίδια στη μεγάλη οθόνη;


50η αγωνιστική στη Novileague με Κύπρος – Σλοβενία - MatchMoney\n50η αγωνιστική στη Novileague με Κύπρος – Σλοβενία\nστις 11:14 30/03/2021\nΟ μεγάλος διαγωνισμός της Novibet βρίσκεται ακριβώς στα μισά, με 50 αγωνιστικές να συμπληρώνονται απόψε με την αναμέτρηση Κύπρος-Σλοβενία (19:00) από τα προκριματικά του Παγκοσμίου Κυπέλλου στην ευρωπαϊκή ζώνη.\nΣτον δρόμο για το τεράστιο έπαθλο του 1.000.000* ευρώ, αυτή την στιγμή προπορεύονται ισόβαθμοι με 12 σωστές προβλέψεις στην κατηγορία «Ακριβές Σκορ» τρεις παίκτες: ann*****, DrF*****, Kou*****. Όλοι οι παίκτες, ξεκινώντας ακόμα και σήμερα, μπορούν να κερδίσουν!\nΗ Κύπρος μπορεί να μην κέρδισε κάποια από τις δύο πρώτες αναμετρήσεις της στον 8ο όμιλο (0-1-1), ωστόσο σε αμφότερες ήταν ιδιαίτερα ανταγωνιστική. Κόντρα στην Σλοβακία (0-0) ο αντίπαλος γκολκίπερ της στέρησε τους τρεις βαθμούς, ενώ στην Κροατία μία αμυντική ολιγωρία στο πρώτο ημίχρονο έφερε την ήττα (1-0).\nΑξίζει να σημειωθεί ότι η τελευταία νίκη των Κυπρίων σε προκριματικά Παγκοσμίου Κυπέλλου χρονολογείται το 2017 (έκτοτε 0-1-4), κόντρα στο Γιβραλτάρ. Το τελευταίο θέλει να το αξιοποιήσει η Σλοβενία και να επανέλθει στον δρόμο των επιτυχιών, έπειτα από την ήττα κόντρα στην Ρωσία με 2-1.\nΠέρα από την βαθμολογική απώλεια που υπέστη στο Σότσι, το σύνολο του Ματίας Κεκ έχασε και το αήττητο σερί που έτρεχε από το 2019, ενώ ήταν η πρώτη φορά στο ίδιο χρονικό διάστημα που δέχτηκε δύο γκολ σε ένα 90λεπτο! Στα αξιοσημείωτα, το γεγονός ότι το τέρμα που πέτυχε ο Ίλιτσιτς το περασμένο Σάββατο, ήταν το πρώτο εκτός έδρας σε προκριματικά Μουντιάλ μετά από εκείνο του Βέρμπιτς, πίσω στο 2016!\nΌσον αφορά τα μεταξύ τους, η Σλοβενία κατέχει την «μερίδα του λέοντος» στις νίκες με 5 έναντι 2 της Κύπρου σε σύνολο 10 αγώνων. Πάντως, ένας θετικός οιωνός για την ομάδα του Νίκου Κωστένογλου, είναι το γεγονός ότι στις δύο πιο πρόσφατες συναντήσεις τους δεν ηττήθηκε (1-1-0, 2018 Nations League).\nΠιο συχνά μεταξύ τους σκορ ανεξαρτήτως έδρας: 2-1 (2), 1-1 (2)\nΠιο συχνά σκορ στα τελευταία 20 εντός της Κύπρου: 0-0 (3), 1-2 (3), 0-2 (3), 2-1 (2)\nΠιο συχνά σκορ στα τελευταία 20 εκτός της Σλοβενίας: 1-0 (5), 2-1 (3), 1-1 (3), 0-1 (2)\nΠρώτοι εν ενεργεία σκόρερ με το Εθνόσημο: Πιέρος Σωτηρίου (10), Αντρέας Αβραάμ (5) – Γιόσιπ Ίλιτσιτς (12), Μίχα Ζάιτς (5)\nΓια τον Διαγωνισμό ισχύουν Όροι και Προϋποθέσεις | Ο διαγωνισμός είναι δωρεάν και δεν απαιτείται συμμετοχή στα παίγνια.


Η επόμενη ημέρα των εκλογών... - ErmisNews.gr\nΗ επόμενη ημέρα των εκλογών…\nΜία εβδομάδα πριν την αναμέτρηση της 7ης Ιουλίου κι αν κάτι απασχολεί περισσότερο αυτή την ώρα, όλους μας, είναι το τι θα συμβεί την επόμενη ημέρα των εκλογών.\nΟι εμπειρίες του ελληνικού λαού από τα όσα είδαμε να συμβαίνουν τα τελευταία 15 χρόνια, δηλαδή από την λήξη των Ολυμπιακών αγώνων του 2004, έως τις μέρες μας είναι τρομερές.\nΟι εγκληματικές πράξεις και παραλείψεις κυβερνήσεων, κομμάτων και πρωθυπουργών που οδήγησαν τη χώρα στη χρεωκοπία του 2010 πρέπει να λειτουργήσουν απόλυτα αυτοκριτικά, όχι για όλους όσους προαναφέραμε αλλά κυρίως για όλους εμάς που δώσαμε την ευκαιρία να μας κυβερνήσουν άνθρωποι και παρατάξεις που δεν κατανόησαν ποτέ το βάρος των ευθυνών τους.\nΧωρίς αμφιβολία από τις 8 Ιουλίου και μετά η χώρα πρέπει να αλλάξει ρότα.\nΟφείλει να νοικοκυρέψει τον γραφειοκρατικό και αντιπαραγωγικό δημόσιο τομέα και όπου αυτό δεν είναι εφικτό, να καταργήσει τις λειτουργίες εκείνες που δεν προσφέρουν υπηρεσίες στο κράτος και τους πολίτες.\nΟφείλει να μεταφέρει πόρους και πιστώσεις εκεί που θα διορθωθούν οι ανεπάρκειες του δημόσιου τομέα και να εφαρμοστεί ένα ταχύρυθμο πρόγραμμα ηλεκτρονικής διακυβέρνησης και περιορισμού της γραφειοκρατίας.\nΟφείλει να ενισχύσει την δικαιοσύνη, την υγεία, τις δυνάμεις ασφαλείας και την παιδεία αλλά παράλληλα να αναδιοργανώσει τους ΟΤΑ στην κατεύθυνση οι πολίτες να απολαμβάνουν των υπηρεσιών για τις οποίες φορολογούνται.\nΕν τέλει το κράτος απαιτεί πολύ σοβαρές μεταρρυθμίσεις και αλίμονο στη χώρα εάν αυτές δεν γίνουν ούτε και με την επόμενη κυβέρνηση.\nΠροηγούμενο άρθρο Προηγούμενο άρθρο Η έκτακτη χρηματοδότηση προς το Μουσείο από το Υπ. Πολιτισμού η μόνη εκκρεμότητα, σύμφωνα με το Βουλευτή\nΕπόμενο άρθρο Επόμενο άρθρο Στ. Κοντονής: ”Την προηγούμενη 4ετία έγιναν όσα δεν έγιναν για 30 χρόνια στη Ζάκυνθο”


21 Απριλίου / Φόβος - NA Greece\n21 Απριλίου / Φόβος\n«Ανακαλύψαμε ότι αν δεν θέλαμε να γυρίσουμε στη χρήση, η μόνη μας επιλογή ήταν να αλλάξουμε ριζικά τον παλιό μας τρόπο σκέψης».\nΠολλοί από εμάς βλέπουμε ότι ο παλιός τρόπος σκέψης μας είχε ως επίκεντρο το φόβο. Φοβόμασταν ότι δεν θα καταφέρναμε να βρούμε ναρκωτικά ή ότι δεν θα μας έφτανε η ποσότητα. Φοβόμασταν μη μας πάρουν χαμπάρι, μη μας συλλάβουν και μην μπούμε φυλακή. Και μετά απ’ αυτά φοβόμασταν μήπως ξεμείνουμε από λεφτά, μη μείνουμε άστεγοι, την υπερβολική δόση και προβλήματα υγείας. Οι φόβοι αυτοί έλεγχαν τις πράξεις μας.\nΓια πολλούς από εμάς τον πρώτο καιρό της ανάρρωσης, τα πράγματα δεν ήταν πολύ διαφορετικά. Και τότε ο φόβος κυριαρχούσε στις σκέψεις μας. Αναρωτιόμασταν: «Μήπως δεν αντέξω τον πόνο αν μείνω καθαρός; Κι αν δεν τα καταφέρω; Κι αν οι άνθρωποι στο ΝΑ δεν μ’ αποδεχτούν; Θα δουλέψει το ΝΑ για μένα;» Ο φόβος πίσω απ’ αυτές τις σκέψεις μπορεί ακόμα να καθορίζει τη συμπεριφορά μας, εμποδίζοντάς μας να παίρνουμε τα ρίσκα που χρειάζεται για να μείνουμε καθαροί και να ωριμάσουμε. Μπορεί να μας είναι πιο εύκολο να παραιτηθούμε εκ των προτέρων, πιστεύοντας ότι σίγουρα θα αποτύχουμε, απ’ το να ρισκάρουμε με τις όποιες ελπίδες έχουμε να τα καταφέρουμε. Αλλά αυτός ο τρόπος σκέψης μάς οδηγεί στην υποτροπή.\nΓια να μείνουμε καθαροί πρέπει να βρούμε την προθυμία να αλλάξουμε τον τρόπο που έχουμε μάθει να σκεφτόμαστε. Αυτό που έχει δουλέψει για άλλους ναρκομανείς μπορεί να δουλέψει και για μας, αρκεί να είμαστε πρόθυμοι να προσπαθήσουμε. Πρέπει να αφήσουμε πίσω μας τις διαρκείς αμφιβολίες και την περιφρόνηση των πάντων και να αρχίσουμε να κάνουμε ελπιδοφόρες σκέψεις. Με το που το κάνουμε, θα δούμε ότι άξιζε να ρισκάρουμε.\nΘα προσευχηθώ να μου δοθεί η προθυμία να αλλάξω τον παλιό τρόπο σκέψης και η ικανότητα να ξεπεράσω τους φόβους μου.


Η πλήρης εγκατάλειψη του λιμένα της Καμαριώτισσας στην Σαμοθράκη διαπιστώθηκε πρόσφατα με τον πλέον πιο οδυνηρό τρόπο, καθώς έργα συντήρησης και καθαρισμού του πυθμένα έχουν να πραγματοποιηθούν από το 1994-1995, σύμφωνα με τις σχετικές πληροφορίες.\nΤο λιμάνι είναι «μπαζωμένο», όπως καταγγέλλουν τοπικοί παράγοντες του νησιού, ενώ, προσθέτουν, εδώ και χρόνια κανείς από τον Οργανισμό Λιμένα Αλεξανδρούπολης στον οποίον ανήκει η διαχείριση του λιμανιού δεν ανταποκρίθηκε στις εκκλήσεις τους για την αποκατάσταση του.\nΑνάλογη αδιαφορία όμως, όπως προκύπτει εκ του αποτελέσματος, φαίνεται πως επέδειξαν και οι κατά καιρούς υπουργοί, υφυπουργοί ή αναπληρωτές υπουργοί Ναυτιλίας, τουλάχιστον των τελευταίων ετών οπότε και τα προβλήματα μοιάζουν να επιδεινώθηκαν.\nΟ πυθμένας του λιμένα βρίσκεται κυριολεκτικά στα όρια του με μπάζα, επιχωματώσεις και άλλα υλικά τα οποία φέρνουν τα ρέματα της περιοχής με συνέπεια κάθε προσέγγιση πλοίου να είναι κυριολεκτικά ρωσική ρουλέτα.\nΤο άλλο μεγάλο πρόβλημα του λιμένα είναι το μήκος του το οποίο σε συνδυασμό με το γεγονός πως είναι εκτεθειμένο στους βόρειους ανέμους, καθιστά απαγορευτική την προσέγγιση πλοίων μήκους άνω των 110-120 μέτρων.\nΤα πλοία με αυτό το μήκος δεν μπορούν να δέσουν με ασφάλεια στο λιμάνι και καθώς είναι εκτεθειμένα στον βοριά πολύ εύκολα μπορούν να προσαράξουν στα αβαθή του λιμένα λόγω των μπάζων.\nΤο πρόβλημα αυτό αντιμετώπισε και το AZORES EXPRESS κατά την διάρκεια των τελευταίων ημερών, το οποίο έμφορτο με επιβάτες και οχήματα και με ανέμους έντασης 7-8 μποφόρ δεν κατάφερε να δέσει στο λιμάνι μιας και ο καπετάνιος του εκτίμησε ως ιδιαίτερα επικίνδυνη την προσέγγιση σε αυτό.\nΤα προβλήματα του λιμένα που κυριολεκτικά τον βγάζουν εκτός λειτουργίας όταν οι καιρικές συνθήκες δεν είναι ιδανικές, ήταν γνωστά εδώ και χρόνια στους σημερινούς επικριτές των κυβερνητικών χειρισμών στο θέμα της Σαμοθράκης, σημειώνουν οι επαΐοντες.\nΌταν μάλιστα στα τέλη Δεκεμβρίου του 2018 η προηγούμενη κυβέρνηση κλήθηκε να διαχειριστεί ανάλογο περιστατικό με βλάβες πλοίων που κάλυπταν της ακτοπλοϊκή σύνδεση του νησιού, το νησί έμεινε επί οκτώ μέρες χωρίς ούτε ένα πλοίο, θυμούνται οι νησιώτες.\nΤο μόνο που έγινε τότε, σύμφωνα με τις σχετικές πληροφορίες, ήταν να ναυλωθεί για μια μόλις μέρα το επιβατηγό – οχηματαγωγό πλοίο «ΑΝΑΞ» για την εκτέλεση ενός και μόνο ταξιδιού, ενώ κλήθηκε να απεγκλωβίσει τον κόσμο που είχε εγκλωβιστεί στο νησί λόγω των εορτών της Πρωτοχρονιάς το σκάφος του Λιμενικού Σώματος «Γαύδος», το οποίο το μόνο που κατάφερε ήταν να μεταφέρει μερικές δεκάδες επισκέπτες.\n«Όλοι γνώριζαν πως εκτός από το λιμάνι της Καμαριώτισσας, σοβαρότατα προβλήματα αντιμετώπιζαν και όλες οι άλλες λιμενικές υποδομές του νησιού», αναφέρουν όσοι γνωρίζουν πρόσωπα και πράγματα στη Σαμοθράκη.\nΣυγκεκριμένα το αλιευτικό καταφύγιο των Θερμών, βόρεια του νησιού, είναι ήδη εκτός λειτουργίας εξαιτίας των μπάζων που έχουν σωρευθεί στον πυθμένα του, όπως επίσης ανάλογα προβλήματα αντιμετωπίζει και το άλλο αλιευτικό καταφύγιο της Σαμοθράκης, στην θέση Λακκώματα.\n«Το μόνο που έκανε ο Ο.Λ.Α. ήταν να στείλει έναν απλό εκσκαφέα για να καθαρίσει τον πυθμένα του αλιευτικού καταφύγιου των Θερμών. Λόγω της ακαταλληλότητας του μηχανήματος όμως, απλά καθάρισε λίγο ο πυθμένας ο οποίος θα γεμίσει ξανά με μπάζα με τις πρώτες βροχές», λένε στο νησί.\nΘεωρητικά ο Οργανισμός Λιμένα Αλεξανδρούπολης έχει σε εξέλιξη ένα master plan για το λιμάνι της Καμαριώτισσας, αλλά ουδείς φαίνεται να γνωρίζει οτιδήποτε σχετικά με αυτό στην Σαμοθράκη. Αν υπάρχει μελέτη, αν έχει ανατεθεί η μελέτη, σε ποιο στάδιο βρίσκεται αν έχει ανατεθεί κ.ο.κ.\nΗ μοναδική φορά που κάτι ακούστηκε για αυτό το masterplan στην Σαμοθράκη ήταν κατά την διάρκεια της προεκλογικής περιόδου από συμπολιτευόμενο με την προηγούμενη κυβέρνηση υποψήφιο, εξηγούν πηγές του νησιού.